qundao/data-zh-poetry huggingface dataset:
答审知见贻
作者：赵蕃
朝代：宋

昔我堕极南，去兹千万山。见面夫岂易，附书良亦难。官今听之归，连日乃获语。洗苏尘埃怀，如久旱得雨。君才日苍苍，略已千丈长。计其所功用，可中栋与梁。如我蓬艾等，怒长不尺寸。秋风一摧折，仅可供束蕴。宜君有声名，光彩益以新。而我复何事，强谓诗穷人。春秋了集义，诗笺复编类。建有朱校书，婺有吕正字。二公今儒先，名满天地间。勿谓东家丘，睎颜人亦颜。
答审知见贻
作者：赵蕃
朝代：宋

昔我堕极南，去兹千万山。
见面夫岂易，附书良亦难。
官今听之归，连日乃获语。
洗苏尘埃怀，如久旱得雨。
君才日苍苍，略已千丈长。
计其所功用，可中栋与梁。
如我蓬艾等，怒长不尺寸。
秋风一摧折，仅可供束藴。
宜君有声名，光彩益以新。
而我復何事，强谓诗穷人。
春秋了集义，诗笺復编类。
建有朱校书，婺有吕正字。
二公今儒先，名满天地间。
勿谓东家丘，睎颜人亦颜。
答施荣甫
作者：赵蕃
朝代：宋
体裁：七言绝句

昨韵村中好客稀，今吟临水送将归。笑谈未了风吹断，何日重来款竹扉。
答简审知
作者：赵蕃
朝代：宋
体裁：七言绝句

早起难胜上水寒，为君还复念湖滩。泥滑蹇驴难跨去，七言聊遣问平安。
答简审知
作者：赵蕃
朝代：宋

早起难胜上水寒，为君还復念湖滩。
泥滑蹇馿难跨去，七言聊遣问平安。
签判丈以新字韵作长句见赠次韵
作者：赵蕃
朝代：宋
体裁：七言律诗

剥啄无嗔叩户频，要听论古诵诗新。百年风雅久不作，一代典刑今有人。敢谓投心似胶漆，故知与世若参辰。如公接物何多得，岂复畏人嫌我贫。
签判丈以新字韵作长句见赠次韵
作者：赵蕃
朝代：宋

剥啄无嗔叩户频，要听论古诵诗新。
百年风雅久不作，一代典刑今有人。
敢谓投心似胶漆，故知与世若参辰。
如公接物何多得，岂復畏人嫌我贫。
签判丈再枉长句次韵
作者：赵蕃
朝代：宋

纷纷红蕊一番春，寂寂清阴几处新。
陌上风光属游女，林间觞咏听幽人。
经旬便作治聋饮，涉七还当修禊辰。
无事相过勿相远，具家从率亦从真。
签判丈再枉长句次韵
作者：赵蕃
朝代：宋

纷纷红蕊一番春，寂寂清阴几处新。陌上风光属游女，林间觞咏听幽人。经旬便作治聋饮，涉七还当脩禊辰。无事相过勿相远，具宜从率亦从真。
签判丈再枉长句次韵
作者：赵蕃
朝代：宋

纷纷红蘂一番春，寂寂清阴几处新。
陌上风光属游女，林间觞咏听幽人。
经旬便作治聋饮，涉七还当修禊辰。
无事相过勿相远，具宜从率亦从真。
签判丈见约同诸丈携酒过贾新之运属适以周侍郎过郡附舟谒之比到城周已先去既失见周又失与贾集不胜怅恨因成长句呈签判丈运属丈
作者：赵蕃
朝代：宋
体裁：七言律诗

载酒俱期过阆仙，怅然何事独求船。春风易远朝天旆，夜雨空成借榻眠。谁谓此行真不遇，了知一笑欠前缘。连朝定有新酬唱，到我凡当第几篇。
签判丈读曾文清公坐闻幽鸟语胜与俗人言之句感之为长句蕃谨次韵同赋
作者：赵蕃
朝代：宋

客到真成罢送迎，顾于禽鸟未忘情。
雨边鸠妇离羣去，烟裏竹鷄相应鸣。
肯对子规愁百草，愿令反舌遂无声。
支颐独爱提壶语，似念田间有饷耕。
签判丈读曾文清公坐闻幽鸟语胜与俗人言之句感之为长句蕃谨次韵同赋
作者：赵蕃
朝代：宋
体裁：七言律诗

客到真成罢送迎，顾于禽鸟未忘情。雨边鸠妇离群去，烟里竹鸡相应鸣。肯对子规愁百草，愿令反舌遂无声。支颐独爱提壶语，似念田间有饷耕。
简严先辈
作者：赵蕃
朝代：宋
体裁：七言绝句

闻道君家绿萼梅，韵胜绛袂拥冰肌。夜来一雨应堪折，好寄尘窗伴觅诗。
简严承务二首
作者：赵蕃
朝代：宋

玉梅遭旱颇萧然，清润思逢得水仙。出门一笑不易致，许送茅斋端可怜。霜髭不摘老可憎，迹虽未然心已僧。舌根鼻观习气在，茗椀策勋香事仍。
简严承务二首·其一
作者：赵蕃
朝代：宋
体裁：古风

玉梅遭旱颇萧然，清润思逢得水仙。出门一笑不易致，许送茅斋端可怜。
简严承务二首·其一
作者：赵蕃
朝代：宋

玉梅遭旱颇萧然，清润思逢得水僊。
出门一笑不易致，许送茅斋端可怜。
简严承务二首·其二
作者：赵蕃
朝代：宋

霜髭不摘老可憎，迹虽未然心已僧。舌根鼻观习气在，茗椀策勋香事仍。
简严承务二首·其二
作者：赵蕃
朝代：宋
体裁：古风

霜髭不摘老可憎，迹虽未然心已僧。舌根鼻观习气在，茗碗策勋香事仍。
简俞尉
作者：赵蕃
朝代：宋
体裁：七言绝句

世人往往嗜甘言，正味多嫌橄榄严。寄我要须并海物，花猪顿顿饭难厌。
简倪秘校觅香
作者：赵蕃
朝代：宋
体裁：七言绝句

雨合筠窗书满床，坐来颇觉欠炉香。卒然欲买何繇得，问遒倪家有异藏。
简元衡
作者：赵蕃
朝代：宋

鸠唤林深拥，蛙鸣草乱科。
群生为疵疠，着夏失清和。
谢病游故倦，尊天问可何。
政须闻妙语，一为洗烦疴。
简元衡
作者：赵蕃
朝代：宋
体裁：五言律诗

鸠唤林深拥，蛙鸣草乱科。群生为疵疠，首夏失清和。谢病游故倦，尊天问可何。政须闻妙语，一为洗烦痾。
简全真
作者：赵蕃
朝代：宋
体裁：五言律诗

方喧思独坐，当静想清言。我扫庭前树，君凭江上轩。有诗烦共赋，无酒与重论。既乏公田秫，仍孤老瓦盆。
简全真二首
作者：赵蕃
朝代：宋

捐弃悲歌咏白团，未忘卫霍内金盘。要知公子貂裘煖，孰若山人短褐寒。我诗每觉就匆匆，君句由来咏叹中。爱我更能怜我友，谁云南北马牛风。
简全真二首·其一
作者：赵蕃
朝代：宋

捐弃悲歌咏白团，未忘卫霍内金盘。
要知公子貂裘暖，孰若山人短褐寒。
简全真二首·其一
作者：赵蕃
朝代：宋

捐弃悲歌咏白团，未忘卫霍内金盘。要知公子貂裘煖，孰若山人短褐寒。
简全真二首·其二
作者：赵蕃
朝代：宋
体裁：七言绝句

我诗每觉就匆匆，君句由来咏叹中。爱我更能怜我友，谁云南北马牛风。
简周允升三首
作者：赵蕃
朝代：宋

相逢亡恙外，第一问书堂。为说当年树，如人出屋长。春来多睡思，茗椀亦时须。不敢家园乞，芭蕉有剩无。君为乡校长，我政旅人居。借屋元相近，相过莫放疏。
简周允升三首·其一
作者：赵蕃
朝代：宋
体裁：五言绝句

相逢亡恙外，第一问书堂。为说当年树，如人出屋长。
简周允升三首·其三
作者：赵蕃
朝代：宋

君为乡校长，我政旅人居。
借屋元相近，相过莫放疎。
简周允升三首·其三
作者：赵蕃
朝代：宋

君为乡校长，我政旅人居。借屋元相近，相过莫放疏。
简周允升三首·其二
作者：赵蕃
朝代：宋

春来多睡思，茗椀亦时须。不敢家园乞，芭蕉有剩无。
简周允升三首·其二
作者：赵蕃
朝代：宋
体裁：五言绝句

春来多睡思，茗碗亦时须。不敢家园乞，芭蕉有剩无。
简周文显借王有道集二首
作者：赵蕃
朝代：宋

乡人不识王有道，抔土空传唐校书。闻道遗诗尚多有，典型不似晚唐馀。先生风节昔人似，白发箪瓢犹嗜书。家有校书诗百首，可能乞我助三馀。
简周文显借王有道集二首·其一
作者：赵蕃
朝代：宋

乡人不识王有道，抔土空传唐校书。闻道遗诗尚多有，典型不似晚唐余。
简周文显借王有道集二首·其一
作者：赵蕃
朝代：宋

乡人不识王有道，抔土空传唐校书。闻道遗诗尚多有，典型不似晚唐馀。
简周文显借王有道集二首·其二
作者：赵蕃
朝代：宋

先生风节昔人似，白发箪瓢犹嗜书。家有校书诗百首，可能乞我助三馀。
简周文显借王有道集二首·其二
作者：赵蕃
朝代：宋

先生风节昔人似，白髮箪瓢犹嗜书。
家有校书诗百首，可能乞我助三余。
简子崧时丞建德
作者：赵蕃
朝代：宋

石田渡口钲鼓鸣，忆同居民送君行。至今是邦数廉吏，君与韦陆俱其名。别来忆君已腾趠，故人无复思渔钓。岂知更作畿县丞，未免流俗轻嘲傲。如君为学未易论，渊源固自知所尊。使其策足上台省，憸人吉士当以分。韬藏自是玉之美，奈何有道贫贱耻。汉宣且识东海萧，吾君聪明岂不尔。愿君强饭力自持，九十半百古语之。扁舟仅可顷刻住，便风催人当语离。
简子崧时丞建德
作者：赵蕃
朝代：宋

石田渡口钲鼓鸣，忆同居民送君行。
至今是邦数廉吏，君与韦陆俱其名。
别来忆君已腾趠，故人无复思渔钓。
岂知更作畿县丞，未免流俗轻嘲傲。
如君为学未易论，渊源固自知所尊。
使其策足上台省，憸人吉士当以分。
韬藏自是玉之美，奈何有道贫贱耻。
汉宣且识东海萧，吾君聪明岂不尔。
顾君强饭力自持，九十半百古语之。
扁舟仅可顷刻住，便风催人当语离。
简子崧时丞建德
作者：赵蕃
朝代：宋

石田渡口钲鼓鸣，忆同居民送君行。
至今是邦数廉吏，君与韦陆俱其名。
别来忆君已腾趠，故人无復思渔钓。
岂知更作畿县丞，未免流俗轻嘲傲。
如君为学未易论，渊源固自知所尊。
使其策足上台省，憸人吉士当以分。
韬藏自是玉之美，奈何有道贫贱耻。
汉宣且识东海萧，吾君聪明岂不尔。
愿君强饭力自持，九十半百古语之。
扁舟仅可顷刻住，便风催人当语离。
简季纯去非
作者：赵蕃
朝代：宋

寒食今年两日晴，已焉疏雨洗清明。酴醾自后牡丹发，反舌乃先鶗鴂鸣。多病未能疏酒盏，畏閒聊复近诗盟。相看政尔间何阔，异日书题空叙情。
简季纯去非
作者：赵蕃
朝代：宋

寒食今年两日晴，已焉疏雨洗清明。酴醾自后牡丹发，反舌乃先鶗鴃鸣。多病未能疏酒盏，畏閒聊复近诗盟。相看政尔间何阔，异日书题空叙情。
简季纯去非
作者：赵蕃
朝代：宋

寒食今年两日晴，已焉疏雨洗清明。
酴醿自后牡丹发，反舌乃先鶗鴂鸣。
多病未能疏酒盏，畏閒聊復近诗盟。
相看政尔间何阔，异日书题空叙情。
简寄潘恭叔
作者：赵蕃
朝代：宋

物生惧焦枯，吾身困蒸煮。起占天外云，坐隔空中雨。故人住吴越，一别几寒暑。今焉在咫尺，何事复间阻。缅思冰雪容，重想金玉玉器。可但发其蒙，端能病斯愈。
简寄潘恭叔
作者：赵蕃
朝代：宋

物生惧焦枯，吾身困蒸煮。起占天外云，坐隔空中雨。故人住吴越，一别几寒暑。今焉在咫尺，何事复间阻。缅思冰雪容，重想金玉语。可但发其蒙，端能病斯愈。
简寄潘恭叔
作者：赵蕃
朝代：宋

物生惧焦枯，吾身困蒸煮。
起占天外云，坐隔空中雨。
故人住吴越，一别几寒暑。
今焉在咫尺，何事復间阻。
缅思冰雪容，重想金玉语。
可但发其蒙，端能病斯愈。
简张王臣借观纪行诗卷
作者：赵蕃
朝代：宋
体裁：七言律诗

问讯骑鲸已莫追，池塘生草但传诗。与公纵说江湖隔，有弟解谈京洛期。政尔飘流落蛮徼，偶然邂逅识天涯。论交于此夫何敢，行纪相从得借窥。
简张王臣借观纪行诗卷
作者：赵蕃
朝代：宋

问讯骑鲸已莫追，池塘生草但传诗。
与公综说江湖隔，有弟解谈京洛期。
政尔飘流落蛮徼，偶然邂逅识天涯。
论交于此夫何敢，行纪相从得借窥。
简彦博
作者：赵蕃
朝代：宋

忆作连郛住，犹为解榻期。古书相是正，余事剧娱嬉。近者间何阔，怀哉我所思。如闻获稻毕，当是入山时。
简彦博
作者：赵蕃
朝代：宋

忆昨连郛住，犹为解榻期。
古书相是正，余事剧娱嬉。
近者间何阔，怀哉我所思。
如闻穫稻毕，当是入山时。
简彦博
作者：赵蕃
朝代：宋

忆昨连郛住，犹为解榻期。古书相是正，馀事剧娱嬉。近者间何阔，怀哉我所思。如闻穫稻毕，当是入山时。
简彦博审知
作者：赵蕃
朝代：宋
体裁：古风

朝昏困薪水，寒暑念裘葛。度日少复佳，此岁又已卒。崎岖向行旅，蹭蹬遭羁絷。故人肯留连，客况免羞涩。阴天苦错莫，梅事去飘忽。要寻幽遐地，共作须臾集。徐陵峻诗坛，王衍深理窟。我独愧其家，徒穷赖如壹。
简彦博审知
作者：赵蕃
朝代：宋

朝昏困薪水，寒暑念裘葛。
度日少復佳，此岁又已卒。
崎岖向行旅，蹭蹬遭羁絷。
故人肯留连，客况免羞涩。
阴天苦错莫，梅事去飘忽。
要寻幽遐地，共作须臾集。
徐陵峻诗坛，王衍深理窟。
我独媿其家，徒穷頼如壹。
简徐季益
作者：赵蕃
朝代：宋

月台台上几经过，白发重登奈我何。树影漫能参独立，溪声无复乱长哦。不到西湖又五年，况当风雪探梅天。出门有愧登山屦，寻友空回访戴船。我诗虽老竟无工，君句能佳更不穷。立论曾闻紫微老，赠篇期见习轩公。问讯西湖旧隐庐，水边雪后又何如。祇今付与谁人手，籍甚诗名白社徐。南山最数月台高，曾著能诗何水曹。略计出山今几载，生令梅赋阙风骚。自从传得婺州诗，南北飘零阙后期。一纸忽来湖上信，恍然堕我水仙祠。故人索我近题诗，何处如今更有之。十载未论前日梦，一枝还动昔人思。
简徐季益·其一
作者：赵蕃
朝代：宋
体裁：七言绝句

月台台上几经过，白发重登奈我何。树影漫能参独立，溪声无复乱长哦。
简徐季益·其一
作者：赵蕃
朝代：宋

月台台上几经过，白髮重登奈我何。
树影漫能参独立，溪声无復乱长哦。
简徐季益·其七
作者：赵蕃
朝代：宋
体裁：七言绝句

故人索我近题诗，何处如今更有之。十载未论前日梦，一枝还动昔人思。
简徐季益·其三
作者：赵蕃
朝代：宋
体裁：七言绝句

我诗虽老竟无工，君句能佳更不穷。立论曾闻紫微老，赠篇期见习轩公。
简徐季益·其二
作者：赵蕃
朝代：宋
体裁：七言绝句

不到西湖又五年，况当风雪探梅天。出门有愧登山屦，寻友空回访戴船。
简徐季益·其五
作者：赵蕃
朝代：宋

南山最数月台高，曾着能诗何水曹。
略计出山今几载，生令梅赋阙风骚。
简徐季益·其五
作者：赵蕃
朝代：宋

南山最数月台高，曾著能诗何水曹。略计出山今几载，生令梅赋阙风骚。
简徐季益·其六
作者：赵蕃
朝代：宋

自从传得婺州诗，南北飘零阙后期。
一纸忽来湖上信，怳然堕我水仙祠。
简徐季益·其六
作者：赵蕃
朝代：宋

自从传得婺州诗，南北飘零阙后期。一纸忽来湖上信，恍然堕我水仙祠。
简徐季益·其四
作者：赵蕃
朝代：宋

问讯西湖旧隐庐，水边雪后又何如。祇今付与谁人手，籍甚诗名白社徐。
简徐季益·其四
作者：赵蕃
朝代：宋

问讯西湖旧隠庐，水边雪后又何如。
祇今付与谁人手，籍甚诗名白社徐。
简徐季益二首
作者：赵蕃
朝代：宋

好士今谁是，怜才亦漫云。讵须随进士，直似慕徵君。确论终当有，浮言断莫闻。儿曹与余子，录录更纷纷。
简徐季益二首
作者：赵蕃
朝代：宋

野寺钟鸣后，溪桥雨合时。杖藜能过我，酌酒更论诗。意作匆匆别，仍愆得得期。近知疏问讯，不那费怀思。好士今谁是，怜才亦漫云。讵须随进士，直拟慕徵君。确论终当有，浮言断莫闻。儿曹与馀子，录录更纷纷。
简徐季益二首·其一
作者：赵蕃
朝代：宋

野寺钟鸣后，溪桥雨合时。
杖藜能过我，酌酒更论诗。
意作匆匆别，仍愆得得期。
近知疎问讯，不那费怀思。
简徐季益二首·其一
作者：赵蕃
朝代：宋

野寺钟鸣后，溪桥雨合时。杖藜能过我，酌酒更论诗。意作匆匆别，仍愆得得期。近知疏问讯，不那费怀思。
简徐季益二首·其二
作者：赵蕃
朝代：宋

好士今谁是，怜才亦漫云。
讵须随进士，直拟慕征君。
确论终当有，浮言断莫闻。
儿曹与余子，录录更纷纷。
简徐季益二首·其二
作者：赵蕃
朝代：宋

好士今谁是，怜才亦漫云。讵须随进士，直拟慕徵君。确论终当有，浮言断莫闻。儿曹与馀子，录录更纷纷。
简文显
作者：赵蕃
朝代：宋
体裁：五言律诗

敬问周夫子，端居又半春。初无酒作祟，合有句如神。桃李已陈迹，溪山同故人。何能过茅宇，谈笑奉清真。
简斯远兄
作者：赵蕃
朝代：宋

已办入城府，尚留缘雨阴。
相期着屐过，空想掉头吟。
子故因贫出，余宁叹老侵。
鹓鸾满台阁，麋鹿自山林。
简斯远兄
作者：赵蕃
朝代：宋

已办入城府，尚留缘雨阴。相期著屐过，空想掉头吟。子故因贫出，余宁叹老侵。鵷鸾满台阁，麋鹿自山林。
简斯远兄
作者：赵蕃
朝代：宋

已办入城府，尚留缘雨阴。相期著屐过，空想掉头吟。子故因贫出，余宁叹老侵。鹓鸾满台阁，麋鹿自山林。
简斯远兼怀成父
作者：赵蕃
朝代：宋

闻道篮舆出行田，归来药裹手亲煎。旱而不雨热尤剧，节且立秋凉未便。我亦南山成卧疾，弟犹北阙未乃船。江南已自伤流落，何况湖南路渺然。
简斯远兼怀成父
作者：赵蕃
朝代：宋

闻道篮舆出行田，归来药裹手亲煎。旱而不雨热尤剧，节且立秋凉未便。我亦南山成卧疾，弟犹北阙未回船。江南已自伤流落，何况湖南路渺然。
简斯远兼怀成父
作者：赵蕃
朝代：宋

闻道篮舆出行田，归来药裹手亲煎。
旱而不雨热尤剧，节且立秋凉未便。
我亦南山成卧疾，弟犹北阙未迴船。
江南已自伤流落，何况湖南路渺然。
简施文叔绝句四首
作者：赵蕃
朝代：宋

草树阴阴一径开，饥乌閒下啄莓苔。清风无事自还往，时送官池荷气来。今日之热不可触，闭门养疴适所欲。振衣策杖一欣然，凉风为我生脩竹。营营青蝇挥不去，为问适从何处来。病人埃郁思一洗，沈李浮瓜亦快哉。世上小儿迷黑白，此翁胸中泾渭殊。少卑高论近流俗，恐妨要路肩安舆。
简施文叔绝句四首·其一
作者：赵蕃
朝代：宋
体裁：古风

草树阴阴一径开，饥乌閒下啄莓苔。清风无事自还往，时送官池荷气来。
简施文叔绝句四首·其三
作者：赵蕃
朝代：宋

营营青蝇挥不去，为问适从何处来。病人埃郁思一洗，沈李浮瓜亦快哉。
简施文叔绝句四首·其三
作者：赵蕃
朝代：宋

营营青蝇挥不去，为问适从何处来。
病人埃鬰思一洗，沈李浮瓜亦快哉。
简施文叔绝句四首·其二
作者：赵蕃
朝代：宋

今日之热不可触，闭门养疴适所欲。振衣策杖一欣然，凉风为我生修竹。
简施文叔绝句四首·其二
作者：赵蕃
朝代：宋

今日之热不可触，闭门养疴适所欲。振衣策杖一欣然，凉风为我生脩竹。
简施文叔绝句四首·其四
作者：赵蕃
朝代：宋
体裁：古风

世上小儿迷黑白，此翁胸中泾渭殊。少卑高论近流俗，恐妨要路肩安舆。
简李伯仁节甫
作者：赵蕃
朝代：宋
体裁：五言律诗

溧水忽再到，清明无隔晨。一翁方上府，二季曲留宾。诗律叹仍旧，鬓霜惊渐新。君家真李杜，我乃愧黄陈。
简梁叔昭觅香
作者：赵蕃
朝代：宋
体裁：七言绝句

雨住山岚更郁深，病夫晨起畏岑岑。可能乞我蓬莱炷，要遣衣襟润不侵。
简梁叔昭觅香
作者：赵蕃
朝代：宋

雨住山岚更鬰深，病夫晨起畏岑岑。
可能乞我蓬莱炷，要遣衣襟润不侵。
简沈沅陵求潮州韩文公庙碑并抄山谷碑诗二首
作者：赵蕃
朝代：宋

公曾数载潮阳掾，笔力怪来韩与苏。璧上庙碑当乞我，庶求涓滴润焦枯。涪翁昔在黔戎贬，逸翰遗章久更多。字画公今元祐脚，拟烦妙手定如何。
简沈沅陵求潮州韩文公庙碑并抄山谷碑诗二首·其一
作者：赵蕃
朝代：宋
体裁：七言绝句

公曾数载潮阳掾，笔力怪来韩与苏。璧上庙碑当乞我，庶求涓滴润焦枯。
简沈沅陵求潮州韩文公庙碑并抄山谷碑诗二首·其二
作者：赵蕃
朝代：宋

涪翁昔在黔戎贬，逸翰遗章久更多。
字画公今元佑脚，拟烦妙手定如何。
简沈沅陵求潮州韩文公庙碑并抄山谷碑诗二首·其二
作者：赵蕃
朝代：宋

涪翁昔在黔戎贬，逸翰遗章久更多。字画公今元祐脚，拟烦妙手定如何。
简沈沅陵求潮州韩文公庙碑并抄山谷碑诗二首伯山因其侄来惠书报以二绝·其一
作者：赵蕃
朝代：宋
体裁：七言绝句

昔日穷岗今竹溪，更生臣向复奚疑。此中安否渠能说，懒复作书聊寄诗。
简王元宗
作者：赵蕃
朝代：宋
体裁：五言律诗

相望两招提，林深路不迷。微躯敢高卧，借屋且幽栖。问讯聊题句，经过阻杖藜。良由日日雨，山径亦成泥。
简莫令求茶
作者：赵蕃
朝代：宋
体裁：七言绝句

万安近说神潭茶，颇似文当屈宋衙。山中索居睡不足，碾寄盍令舒眼花。
简见可觅画三首
作者：赵蕃
朝代：宋

我居何有惟脩竹，一日真成不可无。别后平安久无报，为予十日写成图。白头流落离骚国，香草虽多独嗜兰。犹恨芳时有衰歇，要须貌取四时看。少文忘却行山脚，收拾经行入坐中。我亦江山欲归去，自无画手得君工。
简见可觅画三首·其一
作者：赵蕃
朝代：宋

我居何有惟修竹，一日真成不可无。
别后平安久无报，为予十日写成图。
简见可觅画三首·其一
作者：赵蕃
朝代：宋

我居何有惟脩竹，一日真成不可无。别后平安久无报，为予十日写成图。
简见可觅画三首·其三
作者：赵蕃
朝代：宋
体裁：七言绝句

少文忘却行山脚，收拾经行入坐中。我亦江山欲归去，自无画手得君工。
简见可觅画三首·其二
作者：赵蕃
朝代：宋
体裁：七言绝句

白头流落离骚国，香草虽多独嗜兰。犹恨芳时有衰歇，要须貌取四时看。
简谢张王臣
作者：赵蕃
朝代：宋

病过春风二月时，不知春已到酴醾。当公置酒招新社，念我因诗辱旧知。岂但欢言慰羁旅，更容醉墨对淋漓。寒窗卧想夜来乐，门外卒然风雨驰。
简谢张王臣
作者：赵蕃
朝代：宋

病过春风二月时，不知春已到酴醾。当公置酒招新社，念我因诗辱旧知。岂但讙言慰羇旅，更容醉墨对淋漓。寒窗卧想夜来乐，门外卒然风雨驰。
简谢张王臣
作者：赵蕃
朝代：宋

病过春风二月时，不知春已到酴醿。
当公置酒招新社，念我因诗辱旧知。
岂但讙言慰羁旅，更容醉墨对淋漓。
寒窗卧想夜来乐，门外卒然风雨驰。
简贾新之
作者：赵蕃
朝代：宋

君诗耻作痕仙瘦，颇厌飘零其故何。
求士近闻劳仄席，斯人未用岂悬科。
交情满眼尽今雨，世态由来俱一波。
所愿深持后凋节，传书独行不为地。
简贾新之
作者：赵蕃
朝代：宋
体裁：七言律诗

君诗耻作阆仙瘦，颇厌飘零其故何。求士近闻劳仄席，斯人未用岂悬科。交情满眼尽今雨，世态由来俱一波。所愿深持后凋节，传书独行不为过。
简赠吴仲权镒
作者：赵蕃
朝代：宋
体裁：七言律诗

江西名士多所识，尽道延陵有异孙。赋就早能传学子，诗成晚更彻宗门。经过县郭办相觅，邂逅心期欲暂论。禁省催君咏红药，江湖要我撷芳荪。
简赠欧阳伯威二绝句
作者：赵蕃
朝代：宋

江西人物况欧阳，少有诗名老更昌。左辖虽能诵佳句，子虚胡不荐君王。三年身不到穷冈，诗友飘零半在亡。杯里纵能谈矻矻，镜中无复鬓苍苍。
简赠欧阳伯威二绝句·其一
作者：赵蕃
朝代：宋
体裁：七言绝句

江西人物况欧阳，少有诗名老更昌。左辖虽能诵佳句，子虚胡不荐君王。
简赠欧阳伯威二绝句·其二
作者：赵蕃
朝代：宋

三年身不到穷冈，诗友飘零半在亡。
杯裏纵能谈矻矻，镜中无復鬓苍苍。
简赠欧阳伯威二绝句·其二
作者：赵蕃
朝代：宋

三年身不到穷冈，诗友飘零半在亡。杯里纵能谈矻矻，镜中无复鬓苍苍。
简赠祖高上人
作者：赵蕃
朝代：宋
体裁：古风

黄山别久阻再披，青山路远终未窥。忽逢隐静高监寺，不但学禅仍学诗。禅机最上吾不会，诗笔少亲今老退。青山卧冢谪仙才，功名孰愈凌歊台。
简赠祖高上人
作者：赵蕃
朝代：宋

黄山别久阻再披，青山路远终未窥。
忽逢隠静高监寺，不但学禅仍学诗。
禅机最上吾不会，诗笔少亲今老退。
青山卧冢谪仙才，功名孰愈凌歊台。
简邢公昭丈
作者：赵蕃
朝代：宋
体裁：七言绝句

梅园想见绿增深，竹径遥知笋出林。坐底未能成一出，祇缘多病与多阴。
简邢公昭丈
作者：赵蕃
朝代：宋

梅园想见绿增深，竹迳遥知筍出林。坐底未能成一出，只缘多病与多阴。
简陈择之索诗
作者：赵蕃
朝代：宋

游山闻说多诗句，久已传抄听小胥。屡戒应门老马走，门前驿递不为疏。
简陈择之索诗
作者：赵蕃
朝代：宋

游山闻说多诗句，久已传抄听小胥。屡戒譍门老马走，门前驿弟不为疏。
简陈择之索诗
作者：赵蕃
朝代：宋

游山闻说多诗句，久已传抄听小胥。
屡戒譍门老马走，门前驿递不为疎。
简黄子耕
作者：赵蕃
朝代：宋
体裁：五言律诗

不见吾叔度，侵寻将六年。林间迂子步，江上望余船。会合信不易，往来成屡愆。孤山梅未老，曷日访三贤。
篱落间见凌霄偶书
作者：赵蕃
朝代：宋
体裁：五言绝句

凌霄何自名，缘木与俱生。底事因蓬附，故为亦蔓荣。
紫君林
作者：赵蕃
朝代：宋
体裁：五言绝句

箨脱始犹青，粉滋旋变紫。斩伐不须加，森然自堪倚。
约斯远同谒晦翁先生八月十六日发章泉夜宿永丰
作者：赵蕃
朝代：宋
体裁：五言律诗

比夕皆佳月，几年无此期。亲朋方战蚁，而我自驱羸。夜作银河隔，明当玉树窥。犹须发高咏，于以慰长思。
约明叔过买江天阁
作者：赵蕃
朝代：宋

前年为君记江阁，醉裏狂言不知怍。
岂惟大负退之惭，要似扬雄真悔作。
君家此阁端何然，万里长江咫尺山。
江流湛湛山平远，合付画手非诗传。
画工纵得空诸境，阁中之人妙难领。
世人纷纷夔蚿蛇，是公了了形神影。
约明叔过买江天阁
作者：赵蕃
朝代：宋

前年为君记江阁，醉里狂言不知怍。岂惟大负退之惭，要似扬雄真悔作。君家此阁端何然，万里长江咫尺山。江流湛湛山平远，合付画手非诗传。画工纵得空诸境，阁中之人妙难领。世人纷纷夔蚿蛇，是公了了形神影。
约老谢丈及诸友寻梅
作者：赵蕃
朝代：宋

闻道梅花发，山边复水边。要穿居士屩，还傍野人船。盘礴须穷日，飘零忆去年。携壶虽我约，能赋属公先。
约老谢丈及诸友寻梅
作者：赵蕃
朝代：宋

闻道梅花发，山边复水边。要穿居士屩，还傍野人船。船礴须穷日，飘零忆去年。携壶虽我约，能赋属公先。
约老谢丈及诸友寻梅
作者：赵蕃
朝代：宋

闻道梅花发，山边復水边。
要穿居士屩，还傍野人船。
盘礴须穷日，飘零忆去年。
携壶虽我约，能赋属公先。
终八月八日发潭州后得绝句四十首
作者：赵蕃
朝代：宋

朝未厌哭大滩声，归近何妨细作程。送尽鹅湖青一带，灵山已复远相迎。
经孺子亭观龙井
作者：赵蕃
朝代：宋
体裁：七言绝句

寒泉百尺几秋春，祠祷流传信若神。何事古先殊昧此，为霖顾取筑岩人。
经旬不作诗今日霜晴可喜问梅沈园得两绝句此
作者：赵蕃
朝代：宋

莫问今年与去年，只应贫病两依然。故人满眼今谁在，且赋梅花第一篇。
经旬不作诗今日霜晴可喜问梅沈园得两绝句此坡所谓痼疾逢虾蟹也
作者：赵蕃
朝代：宋

自从篱菊报香衰，便说南枝与北枝。底事频来问消息，山翁近日绝无诗。莫问今年与去年，祇应贫病两依然。故人满眼今谁在，且赋梅花第一篇。
经旬不作诗今日霜晴可喜问梅沈园得两绝句此坡所谓痼疾逢虾蟹也·其一
作者：赵蕃
朝代：宋
体裁：七言绝句

自从篱菊报香衰，便说南枝与北枝。底事频来问消息，山翁近日绝无诗。
经旬不作诗今日霜晴可喜问梅沈园得两绝句此坡所谓痼疾逢虾蟹也·其二
作者：赵蕃
朝代：宋
体裁：七言绝句

莫问今年与去年，祇应贫病两依然。故人满眼今谁在，且赋梅花第一篇。
经旬不作诗示明叔
作者：赵蕃
朝代：宋

春风着物已熙熙，枯木无心亦自知。
径欲殷勤辞故絮，却怜窘束欠新诗。
老来政怯花经眼，游倦翻成鸟遶枝。
同病同忧有如子，更堪相对两霜髭。
经旬不作诗示明叔
作者：赵蕃
朝代：宋

春风著物已熙熙，枯木无心亦自知。径欲殷勤辞故絮，却怜窘束欠新诗。老来政怯花经眼，游倦翻成鸟绕枝。同病同忧有如子，更堪相对两霜髭。
绿萝道中
作者：赵蕃
朝代：宋
体裁：五言律诗

人间白马渡，世外绿萝山。水驶舟何蹇，人危境故闲。传呼屡落胆，应接一怡颜。更拟桃川路，明朝得意攀。
老卿携诗三篇来復答一首
作者：赵蕃
朝代：宋
体裁：七言绝句

闭门两日病不出，得句谁能就我哦。贫家尊酒可怜许，饮君宁得到无何。
老梅
作者：赵蕃
朝代：宋

稚梅非不佳，颜色终敷腴。惟此老不枯，故能清且臞。
老梅
作者：赵蕃
朝代：宋

穉梅非不佳，颜色终敷腴。
惟此老不枯，故能清且臞。
胖轩
作者：赵蕃
朝代：宋
体裁：古风

陶翁避暑者，容膝取易安。贾生忧世患，晚乃悟达观。出处等蘧庐，可作异致看。胸中极空洞，流止亦鲵盘。
腊月二十四夜同成父对所传赣陈丞诗作此寄陈
作者：赵蕃
朝代：宋

旁舍棰楚息，小斋灯火同。
犹贪诵诗好，未暇问人穷。
笑我尉方暇，忆渠丞不聋。
移官故相近，得句可邮筒。
腊月二十四夜同成父对所传赣陈丞诗作此寄陈
作者：赵蕃
朝代：宋

旁舍箠楚息，小斋灯火同。犹贪诵诗发，未暇问人穷。笑我尉方暇，忆渠丞不聋。移官故相近，得句可邮筒。
腊月二十四夜同成父对所传赣陈丞诗作此寄陈
作者：赵蕃
朝代：宋

旁舍箠楚息，小斋灯火同。犹贪诵诗好，未暇问人穷。笑我尉方暇，忆渠丞不聋。移官故相近，得句可邮筒。
腊月十九日饮于周氏无尽藏雪作
作者：赵蕃
朝代：宋
体裁：七言绝句

卯饮君家江上楼，坐中风雪暗前洲。世间矰缴无空巧，我自归心没白鸥。
臧正卿示旧所唱酬秋字韵诗轴要季承同用韵赠之
作者：赵蕃
朝代：宋
体裁：五言律诗

平生人物论，自谓富阳秋。满世多遗恨，相逢足破愁。独怜金错罄，虚负木瓜投。风节他年事，期君折槛游。
自九度至衡岳呈同游潘文叔二首
作者：赵蕃
朝代：宋

荦确浑因石，飕飗半以松。秋鸡添老状，老木怯秋容。迩日朱张句，当年韩杜踪。辞工欠诗本，理到倚谈锋。衡岳文公寺，南昌梅福官。意驰虽若近，身到每疑难。社木怅鸣橹，集贤欣解鞍。未须论契阔，聊复话团栾。
自九度至衡岳呈同游潘文叔二首·其一
作者：赵蕃
朝代：宋
体裁：古风

荦确浑因石，飕飗半以松。秋鸡添老状，老木怯秋容。迩日朱张句，当年韩杜踪。辞工欠诗本，理到倚谈锋。
自九度至衡岳呈同游潘文叔二首·其二
作者：赵蕃
朝代：宋

衡岳文公寺，南昌梅福官。
意驰虽若近，身到每疑难。
社木怅鸣樐，集贤欣解鞍。
未须论契阔，聊復话团栾。
自九度至衡岳呈同游潘文叔二首·其二
作者：赵蕃
朝代：宋

衡岳文公寺，南昌梅福官。意驰虽若近，身到每疑难。社木怅鸣橹，集贤欣解鞍。未须论契阔，聊复话团栾。
自作
作者：赵蕃
朝代：宋

素仰儒先德，兼闻内助人。
齐家真有道，相敬俨如宾。
女已节义着，儿仍经行醇。
他年书附传，落落众星陈。
自作
作者：赵蕃
朝代：宋

素仰儒先德，兼闻内助人。齐家真有道，相敬俨如宾。女已节义著，儿仍经行醇。他年书附传，落落众星陈。
自吉水乘月放舟至玄潭
作者：赵蕃
朝代：宋
体裁：五言律诗

木叶未尽脱，水光真接天。苍然江上石，兀尔渡头船。酒有三杯饱，诗无万斛泉。冥冥鸿鹄举，渺渺鹭鸥眠。
自安仁至豫章途中杂兴十九首
作者：赵蕃
朝代：宋

积潦当涂三尺强，筍舆那得代浮梁。
脱靴直厉成孤笑，赤脚踏冰思旧狂。
自安仁至豫章途中杂兴十九首
作者：赵蕃
朝代：宋

草树葱茏山有衣，稻身刺水绿生漪。
眼中风物方人境，犬吠鸡帝间扊扅。
自安仁至豫章途中杂兴十九首
作者：赵蕃
朝代：宋

虬龙天矫已分形，想象灵根长茯苓。
安得一椽风雨庇，要思服食制颓龄。
自安仁至豫章途中杂兴十九首
作者：赵蕃
朝代：宋

郡邑贪残固合诛，釁端繇尔复何如。
官军可怖无轻敌，直恐微躯不足锄。
自安仁至豫章途中杂兴十九首
作者：赵蕃
朝代：宋

野市穿残路接溪，败船糜索两相依。居人欲渡频回首，客子将行屡揽衣。漠漠平芜远际天，青山若个暗霾烟。行人更说桥新断，试遣招呼与借船。极目荒陂十里馀，坏塍依约旧犁锄。问言业薄无牛力，更说州家催积租。几日舟行罢作诗，直缘山水剩含辉。今朝眼界荒凉甚，却遣毫端为解围。快雨悬知亦快晴，解包何惜片时程。须臾雨止晴能好，一道云山泼眼明。小立溪头唤野航，雨馀林木倍森凉。少焉步到临流寺，鹳鹤飞鸣满夕阳。湖南茶寇甫能平，湖北徭人复弄兵。政是耕桑好时节，尔曹何苦自捐生。郡邑贪残固合诛，衅端繇尔复何如。官军可怖无轻敌，直恐微躯不足锄。积潦当涂三尺强，笋舆那得代浮梁。脱靴直厉成孤笑，赤脚踏冰思旧狂。草树葱茏山有衣，稻秧刺水绿生漪。眼中风物方人境，犬吠鸡啼间扊扅。平生食肉吾无相，雨甲烟苗足慰贫。几日山行更无此，况堪拈米恶于尘。提封俱是太平人，尔辈何缘独苦辛。见说穷南有蛮蜑，直疑于此是比邻。参天落落复青青，风过笙竽得细听。睡思莫将茶料理，只须卧此片时醒。虬龙夭矫已分形，想象灵根长茯苓。安得一椽风雨庇，要思服食制颓龄。已是酴醾堕玉尘，尚馀芍药殿残春。山行寂寞那逢此，喜向僧房见斩新。晓雨犹偷客枕安，重烦啼鸟报艰难。整车欲去还休歇，云合忘踪山四攒。林雨凄凄林鸟啼，水田漠漠水禽飞。人间何处有此境，只欠冰纨相发挥。时雨催农不厌多，客行无奈路长何。怨咨何与天公事，慷慨聊为劳者歌。农事催人未遽央，种秧未了插秧忙。田家作苦吾常逸，所愧饥寒趋路旁。
自安仁至豫章途中杂兴十九首·其一
作者：赵蕃
朝代：宋
体裁：七言绝句

野市穿残路接溪，败船糜索两相依。居人欲渡频回首，客子将行屡揽衣。
自安仁至豫章途中杂兴十九首·其一三
作者：赵蕃
朝代：宋

参天落落復青青，风过笙竽得细听。
睡思莫将茶料理，只须卧此片时醒。
自安仁至豫章途中杂兴十九首·其一五
作者：赵蕃
朝代：宋

已是酴醿堕玉尘，尚余芍药殿残春。
山行寂寞那逢此，喜向僧房见斩新。
自安仁至豫章途中杂兴十九首·其七
作者：赵蕃
朝代：宋

湖南茶寇甫能平，湖北徭人复弄兵。政是耕桑好时节，尔曹何苦自捐生。
自安仁至豫章途中杂兴十九首·其七
作者：赵蕃
朝代：宋

湖南茶寇甫能平，湖北徭人復弄兵。
政是耕桑好时节，尔曹何苦自捐生。
自安仁至豫章途中杂兴十九首·其三
作者：赵蕃
朝代：宋

极目荒陂十里余，坏堘依约旧犂鉏。
问言业薄无牛力，更说州家催积租。
自安仁至豫章途中杂兴十九首·其三
作者：赵蕃
朝代：宋

极目荒陂十里馀，坏塍依约旧犁锄。问言业薄无牛力，更说州家催积租。
自安仁至豫章途中杂兴十九首·其九
作者：赵蕃
朝代：宋
体裁：七言绝句

积潦当涂三尺强，笋舆那得代浮梁。脱靴直厉成孤笑，赤脚踏冰思旧狂。
自安仁至豫章途中杂兴十九首·其二
作者：赵蕃
朝代：宋

漠漠平芜远际天，青山若个暗霾烟。行人更说桥新断，试遣招呼与借船。
自安仁至豫章途中杂兴十九首·其二
作者：赵蕃
朝代：宋

漠漠平芜远际天，青山若箇暗霾烟。
行人更说桥新断，试遣招呼与借船。
自安仁至豫章途中杂兴十九首·其五
作者：赵蕃
朝代：宋
体裁：七言绝句

快雨悬知亦快晴，解包何惜片时程。须臾雨止晴能好，一道云山泼眼明。
自安仁至豫章途中杂兴十九首·其八
作者：赵蕃
朝代：宋

郡邑贪残固合诛，衅端繇尔复何如。官军可怖无轻敌，直恐微躯不足锄。
自安仁至豫章途中杂兴十九首·其八
作者：赵蕃
朝代：宋

郡邑贪残固合诛，衅端繇尔復何如。
官军可怖无轻敌，直恐微躯不足锄。
自安仁至豫章途中杂兴十九首·其六
作者：赵蕃
朝代：宋

小立溪头唤野航，雨余林木倍森凉。
少焉步到临流寺，鹳鹤飞鸣满夕阳。
自安仁至豫章途中杂兴十九首·其六
作者：赵蕃
朝代：宋

小立溪头唤野航，雨馀林木倍森凉。少焉步到临流寺，鹳鹤飞鸣满夕阳。
自安仁至豫章途中杂兴十九首·其十
作者：赵蕃
朝代：宋
体裁：七言绝句

草树葱茏山有衣，稻秧刺水绿生漪。眼中风物方人境，犬吠鸡啼间扊扅。
自安仁至豫章途中杂兴十九首·其十一
作者：赵蕃
朝代：宋
体裁：七言绝句

平生食肉吾无相，雨甲烟苗足慰贫。几日山行更无此，况堪拈米恶于尘。
自安仁至豫章途中杂兴十九首·其十七
作者：赵蕃
朝代：宋
体裁：七言绝句

林雨凄凄林鸟啼，水田漠漠水禽飞。人间何处有此境，只欠冰纨相发挥。
自安仁至豫章途中杂兴十九首·其十三
作者：赵蕃
朝代：宋

参天落落复青青，风过笙竽得细听。睡思莫将茶料理，只须卧此片时醒。
自安仁至豫章途中杂兴十九首·其十九
作者：赵蕃
朝代：宋
体裁：七言绝句

农事催人未遽央，种秧未了插秧忙。田家作苦吾常逸，所愧饥寒趋路旁。
自安仁至豫章途中杂兴十九首·其十二
作者：赵蕃
朝代：宋
体裁：七言绝句

提封俱是太平人，尔辈何缘独苦辛。见说穷南有蛮蜑，直疑于此是比邻。
自安仁至豫章途中杂兴十九首·其十五
作者：赵蕃
朝代：宋

已是酴醾堕玉尘，尚馀芍药殿残春。山行寂寞那逢此，喜向僧房见斩新。
自安仁至豫章途中杂兴十九首·其十八
作者：赵蕃
朝代：宋
体裁：七言绝句

时雨催农不厌多，客行无奈路长何。怨咨何与天公事，慷慨聊为劳者歌。
自安仁至豫章途中杂兴十九首·其十六
作者：赵蕃
朝代：宋
体裁：七言绝句

晓雨犹偷客枕安，重烦啼鸟报艰难。整车欲去还休歇，云合忘踪山四攒。
自安仁至豫章途中杂兴十九首·其十四
作者：赵蕃
朝代：宋
体裁：七言绝句

虬龙夭矫已分形，想象灵根长茯苓。安得一椽风雨庇，要思服食制颓龄。
自安仁至豫章途中杂兴十九首·其四
作者：赵蕃
朝代：宋
体裁：七言绝句

几日舟行罢作诗，直缘山水剩含辉。今朝眼界荒凉甚，却遣毫端为解围。
自宜兴过溧阳
作者：赵蕃
朝代：宋
体裁：七言律诗

荆溪路入白云径，势与松江相并宽。政以楫轻忧逆浪，忽逢风转起飞翰。须臾又报一舍过，转盻应无百里难。却恨铜官易成远，不容双目细留看。
自宜兴过溧阳
作者：赵蕃
朝代：宋

荆溪路入白云径，势与松江相并宽。
政以檝轻忧逆浪，忽逢风转起飞翰。
须臾又报一舍过，转盻应无百里难。
却恨铜官易成远，不容双目细留看。
自桃川至辰州绝句四十有二
作者：赵蕃
朝代：宋

一春多雨慧当悭，今岁还防似去年。
玉历检来知小满，又愁阴久碍蚕眠。
自桃川至辰州绝句四十有二
作者：赵蕃
朝代：宋

山禽嘲哳意都迷，滑滑仍愁叫竹鸡。侧帽历听如有感，数声何声啭黄鹂。
自桃川至辰州绝句四十有二
作者：赵蕃
朝代：宋

滟澦瞿唐昔未行，狼头鹿角旧闻名。
辰州瓮子滩头路，夷险不知谁弟兄。
自桃川至辰州绝句四十有二
作者：赵蕃
朝代：宋

瓮子滩头百丈牵，此其小小大犹前。命轻人鲊曾闻说，楚蜀悬知险并然。过了矶头尚有湋，长江万里此为稀。怅予何可数乘此，宜尔山禽频劝归。上得矶来势已危，忽然缆断不能支。惊心钓渚河边石，值尔应当应手糜。钓石疑为借石低，月岩穿石两空梯。逃虚尚说闻人喜，况此依然面目迷。草屋竹门江岸旁，三三两两竞携将。尔曹应念宦游好，不念西来道阻长。夷望山前几钓篷，不惟能雨又能风。吾身故作魏王瓠，爱此沿洄敏似鸿。晓雨濛濛山欲空，少晴还觉练摇风。扁舟十日夫何事，只有看山不负公。水势才收一丈馀，晓来雷雨又何如。天民天恤应堪恃，我自多忧雪满梳。山鸟初鸣麂度滩，少焉还叫火炎山。仆来告我为晴候，穴雨巢风不可删。试手滩头水乱流，铁鎗崖下晚维舟。两阶舞羽方閒暇，何事兹名有佩牛。滟滪瞿唐昔未行，狼头鹿角旧闻名。辰州瓮子滩头路，夷险不知谁弟兄。明月山前明月池，两崖壁立类磨治。浯溪未识应相似，好刻中兴第二碑。巨壁撑空不可干，小山亦复四巑岏。犹言水后浑无石，不尔应当行路难。一篙真可百滩空，赣水辰溪大略同。我乃涨馀方逆上，终朝歌笑愧篙工。谁道蛮州异故园，夏来草木亦苍然。扶疏绕屋平生句，有愧青山啼杜鹃。风头日日望西南，雨脚悬知不与参。昨夜北风今日冷，又惊数点落毵毵。患难嗟予已素行，今朝滩里挽仍撑。心乎讵敢怀尤怨，命尔何能计死生。无策资身每自嗤，始谋不善悔何追。行乎患难宁今日，何暇更论淹速期。飞流溅沫瀑争砻，电击雷惊江落洪。尽日喧喧不能息，诵书妨我课儿童。望极千山不见村，忽逢三两仅崖根。几年生聚才如此，信是荒寒不足论。美玉曾闻种得生，精金此地亦陶成。不知造物须生此，何似嘉禾令土平。滩里惊涛怖杀人，潭中净绿数浮鳞。如何咫尺能悬隔，物外区中信莫伦。雨堕初看珠颗圆，风来忽散縠丝牵。青山四合江如泻，忆著桐江江上船。脱粟粗供朝暮餐，也求鱼菜强充盘。鱼今绝市菜无有，欲问居人啖马兰。摘得青梅江岸边，儿童竞食也堪怜。山青指问红何样，说是石榴花欲然。不但投林雀闹枝，沙禽水宿亦争涯。不然故欲相呼唤，恨我形单影自随。一月山行意未厌，晚晴仍对雨纤纤。回思浪涌涛翻际，宁有于今安且恬。新绿深深嫩更黄，非花非草定何香。故山草木皆余爱，最爱抽梢竹过墙。性有耽山且画看，阴晴朝暮若能殚。天公似病诗才窄，乞与西来眼界宽。细雨冥冥梅欲黄，故怜时节似江乡。有书不读高成束，蒸败蠹侵谁与防。雨来山色暗成愁，雨后波光翠欲浮。山色水光元自好，宦情羁思苦悠悠。一春多雨夏当悭，今岁还防似去年。玉历检来知小满，又愁阴久碍蚕眠。山禽嘲哳意都迷，滑滑仍愁叫竹鸡。侧帽历听如有感，数声何处啭黄鹂。前有天随后老坡，杞粮仍欲寿西河。吾今何意更思此，但喜杯羹风味多。咫尺青山晓未分，旋开还吐尚纷纷。烟云变态有如此，安得斯奇付大文。昨日江清可濯缨，今朝潢潦忽能盈。发洪想有山崩处，一雨安能作许生。坐对苍然暮色侵，忽惊萤烛度枝深。少年嗜学犹馀志，安得茅檐把卷临。江涨皆云牵路漫，又云江涨苦无滩。割晴耕雨难均得，造物于兹良亦难。安流倏忽起奔湍，非雨非风势使然。尽道川流能险恶，不知世有险于川。反照入江雷殷然，直疑飞雨堕谈间。不知吹落何方去，突兀犹馀云涌山。大麦虽黄草与长，趁春只用野生桑。为生可叹微如是，应坐人稀地力荒。牂牁何处莫穷源，万折千矶剧迅奔。寸寸上来良亦苦，不知断却几番魂。
自桃川至辰州绝句四十有二·其一
作者：赵蕃
朝代：宋
体裁：七言绝句

瓮子滩头百丈牵，此其小小大犹前。命轻人鲊曾闻说，楚蜀悬知险并然。
自桃川至辰州绝句四十有二·其一七
作者：赵蕃
朝代：宋

患难嗟予已素行，今朝滩裏挽仍撑。
心乎讵敢怀尤怨，命尔何能计死生。
自桃川至辰州绝句四十有二·其一三
作者：赵蕃
朝代：宋

巨壁撑空不可干，小山亦復四巑岏。
犹言水后浑无石，不尔应当行路难。
自桃川至辰州绝句四十有二·其一九
作者：赵蕃
朝代：宋

飞流溅沫瀑争礲，电击雷惊江落洪。
尽日喧喧不能息，诵书妨我课儿童。
自桃川至辰州绝句四十有二·其一五
作者：赵蕃
朝代：宋

谁道蛮州异故园，夏来草木亦苍然。
扶疎遶屋平生句，有愧青山啼杜鹃。
自桃川至辰州绝句四十有二·其一四
作者：赵蕃
朝代：宋

一篙真可百滩空，赣水辰溪大畧同。
我乃涨余方逆上，终朝歌笑愧篙工。
自桃川至辰州绝句四十有二·其七
作者：赵蕃
朝代：宋

晓雨濛濛山欲空，少晴还觉练摇风。扁舟十日夫何事，只有看山不负公。
自桃川至辰州绝句四十有二·其七
作者：赵蕃
朝代：宋

晓雨蒙蒙山欲空，少晴还觉练摇风。
扁舟十日夫何事，只有看山不负公。
自桃川至辰州绝句四十有二·其三
作者：赵蕃
朝代：宋
体裁：七言绝句

上得矶来势已危，忽然缆断不能支。惊心钓渚河边石，值尔应当应手糜。
自桃川至辰州绝句四十有二·其三七
作者：赵蕃
朝代：宋

坐对苍然暮色侵，忽惊萤烛度枝深。
少年嗜学犹余志，安得茅檐把卷临。
自桃川至辰州绝句四十有二·其三九
作者：赵蕃
朝代：宋

安流倏忽起犇湍，非雨非风势使然。
尽道川流能险恶，不知世有险于川。
自桃川至辰州绝句四十有二·其三十
作者：赵蕃
朝代：宋
体裁：七言绝句

细雨冥冥梅欲黄，故怜时节似江乡。有书不读高成束，蒸败蠹侵谁与防。
自桃川至辰州绝句四十有二·其三十一
作者：赵蕃
朝代：宋
体裁：七言绝句

雨来山色暗成愁，雨后波光翠欲浮。山色水光元自好，宦情羁思苦悠悠。
自桃川至辰州绝句四十有二·其三十七
作者：赵蕃
朝代：宋

坐对苍然暮色侵，忽惊萤烛度枝深。少年嗜学犹馀志，安得茅檐把卷临。
自桃川至辰州绝句四十有二·其三十三
作者：赵蕃
朝代：宋
体裁：七言绝句

山禽嘲哳意都迷，滑滑仍愁叫竹鸡。侧帽历听如有感，数声何处啭黄鹂。
自桃川至辰州绝句四十有二·其三十九
作者：赵蕃
朝代：宋

安流倏忽起奔湍，非雨非风势使然。尽道川流能险恶，不知世有险于川。
自桃川至辰州绝句四十有二·其三十二
作者：赵蕃
朝代：宋
体裁：七言绝句

一春多雨夏当悭，今岁还防似去年。玉历检来知小满，又愁阴久碍蚕眠。
自桃川至辰州绝句四十有二·其三十五
作者：赵蕃
朝代：宋
体裁：七言绝句

咫尺青山晓未分，旋开还吐尚纷纷。烟云变态有如此，安得斯奇付大文。
自桃川至辰州绝句四十有二·其三十八
作者：赵蕃
朝代：宋
体裁：七言绝句

江涨皆云牵路漫，又云江涨苦无滩。割晴耕雨难均得，造物于兹良亦难。
自桃川至辰州绝句四十有二·其三十六
作者：赵蕃
朝代：宋
体裁：七言绝句

昨日江清可濯缨，今朝潢潦忽能盈。发洪想有山崩处，一雨安能作许生。
自桃川至辰州绝句四十有二·其三四
作者：赵蕃
朝代：宋
体裁：七言绝句

前有天随后老坡，杞粮仍欲寿西河。吾今何意更思此，但喜杯羹风味多。
自桃川至辰州绝句四十有二·其九
作者：赵蕃
朝代：宋
体裁：七言绝句

山鸟初鸣麂度滩，少焉还叫火炎山。仆来告我为晴候，穴雨巢风不可删。
自桃川至辰州绝句四十有二·其二
作者：赵蕃
朝代：宋
体裁：七言绝句

过了矶头尚有湋，长江万里此为稀。怅予何可数乘此，宜尔山禽频劝归。
自桃川至辰州绝句四十有二·其二三
作者：赵蕃
朝代：宋

雨堕初看珠颗圆，风来忽散縠丝牵。
青山四合江如泻，忆着桐江江上船。
自桃川至辰州绝句四十有二·其二二
作者：赵蕃
朝代：宋

滩裏惊涛怖杀人，潭中浄绿数浮鳞。
如何咫尺能悬隔，物外区中信莫伦。
自桃川至辰州绝句四十有二·其二十
作者：赵蕃
朝代：宋
体裁：七言绝句

望极千山不见村，忽逢三两仅崖根。几年生聚才如此，信是荒寒不足论。
自桃川至辰州绝句四十有二·其二十一
作者：赵蕃
朝代：宋
体裁：七言绝句

美玉曾闻种得生，精金此地亦陶成。不知造物须生此，何似嘉禾令土平。
自桃川至辰州绝句四十有二·其二十七
作者：赵蕃
朝代：宋
体裁：七言绝句

一月山行意未厌，晚晴仍对雨纤纤。回思浪涌涛翻际，宁有于今安且恬。
自桃川至辰州绝句四十有二·其二十三
作者：赵蕃
朝代：宋

雨堕初看珠颗圆，风来忽散縠丝牵。青山四合江如泻，忆著桐江江上船。
自桃川至辰州绝句四十有二·其二十九
作者：赵蕃
朝代：宋
体裁：七言绝句

性有耽山且画看，阴晴朝暮若能殚。天公似病诗才窄，乞与西来眼界宽。
自桃川至辰州绝句四十有二·其二十二
作者：赵蕃
朝代：宋

滩里惊涛怖杀人，潭中净绿数浮鳞。如何咫尺能悬隔，物外区中信莫伦。
自桃川至辰州绝句四十有二·其二十五
作者：赵蕃
朝代：宋
体裁：七言绝句

摘得青梅江岸边，儿童竞食也堪怜。山青指问红何样，说是石榴花欲然。
自桃川至辰州绝句四十有二·其二十八
作者：赵蕃
朝代：宋
体裁：七言绝句

新绿深深嫩更黄，非花非草定何香。故山草木皆余爱，最爱抽梢竹过墙。
自桃川至辰州绝句四十有二·其二十六
作者：赵蕃
朝代：宋
体裁：七言绝句

不但投林雀闹枝，沙禽水宿亦争涯。不然故欲相呼唤，恨我形单影自随。
自桃川至辰州绝句四十有二·其二四
作者：赵蕃
朝代：宋
体裁：七言绝句

脱粟粗供朝暮餐，也求鱼菜强充盘。鱼今绝市菜无有，欲问居人啖马兰。
自桃川至辰州绝句四十有二·其五
作者：赵蕃
朝代：宋
体裁：七言绝句

草屋竹门江岸旁，三三两两竞携将。尔曹应念宦游好，不念西来道阻长。
自桃川至辰州绝句四十有二·其八
作者：赵蕃
朝代：宋

水势才收一丈馀，晓来雷雨又何如。天民天恤应堪恃，我自多忧雪满梳。
自桃川至辰州绝句四十有二·其八
作者：赵蕃
朝代：宋

水势纔收一丈余，晓来雷雨又何如。
天民天恤应堪恃，我自多忧雪满梳。
自桃川至辰州绝句四十有二·其六
作者：赵蕃
朝代：宋
体裁：七言绝句

夷望山前几钓篷，不惟能雨又能风。吾身故作魏王瓠，爱此沿洄敏似鸿。
自桃川至辰州绝句四十有二·其十
作者：赵蕃
朝代：宋
体裁：七言绝句

试手滩头水乱流，铁鎗崖下晚维舟。两阶舞羽方閒暇，何事兹名有佩牛。
自桃川至辰州绝句四十有二·其十一
作者：赵蕃
朝代：宋
体裁：七言绝句

滟滪瞿唐昔未行，狼头鹿角旧闻名。辰州瓮子滩头路，夷险不知谁弟兄。
自桃川至辰州绝句四十有二·其十七
作者：赵蕃
朝代：宋

患难嗟予已素行，今朝滩里挽仍撑。心乎讵敢怀尤怨，命尔何能计死生。
自桃川至辰州绝句四十有二·其十三
作者：赵蕃
朝代：宋

巨壁撑空不可干，小山亦复四巑岏。犹言水后浑无石，不尔应当行路难。
自桃川至辰州绝句四十有二·其十九
作者：赵蕃
朝代：宋

飞流溅沫瀑争砻，电击雷惊江落洪。尽日喧喧不能息，诵书妨我课儿童。
自桃川至辰州绝句四十有二·其十二
作者：赵蕃
朝代：宋
体裁：七言绝句

明月山前明月池，两崖壁立类磨治。浯溪未识应相似，好刻中兴第二碑。
自桃川至辰州绝句四十有二·其十五
作者：赵蕃
朝代：宋

谁道蛮州异故园，夏来草木亦苍然。扶疏绕屋平生句，有愧青山啼杜鹃。
自桃川至辰州绝句四十有二·其十八
作者：赵蕃
朝代：宋
体裁：七言绝句

无策资身每自嗤，始谋不善悔何追。行乎患难宁今日，何暇更论淹速期。
自桃川至辰州绝句四十有二·其十六
作者：赵蕃
朝代：宋
体裁：七言绝句

风头日日望西南，雨脚悬知不与参。昨夜北风今日冷，又惊数点落毵毵。
自桃川至辰州绝句四十有二·其十四
作者：赵蕃
朝代：宋

一篙真可百滩空，赣水辰溪大略同。我乃涨馀方逆上，终朝歌笑愧篙工。
自桃川至辰州绝句四十有二·其四
作者：赵蕃
朝代：宋
体裁：七言绝句

钓石疑为借石低，月岩穿石两空梯。逃虚尚说闻人喜，况此依然面目迷。
自桃川至辰州绝句四十有二·其四〇
作者：赵蕃
朝代：宋

反照入江雷殷然，直疑飞雨堕谈间。
不知吹落何方去，突兀犹余云涌山。
自桃川至辰州绝句四十有二·其四十
作者：赵蕃
朝代：宋

反照入江雷殷然，直疑飞雨堕谈间。不知吹落何方去，突兀犹馀云涌山。
自桃川至辰州绝句四十有二·其四十一
作者：赵蕃
朝代：宋
体裁：七言绝句

大麦虽黄草与长，趁春只用野生桑。为生可叹微如是，应坐人稀地力荒。
自桃川至辰州绝句四十有二·其四十二
作者：赵蕃
朝代：宋
体裁：七言绝句

牂牁何处莫穷源，万折千矶剧迅奔。寸寸上来良亦苦，不知断却几番魂。
自江下徒步至庙山
作者：赵蕃
朝代：宋

雪岭模糊积未消，云林烂漫合仍飘。一儿跨牸饮田水，几担束梅同负樵。泥滓无嗟庙山路，魂栖正避浙江潮。污人更尔缁尘远，满眼何无诗思饶。
自江下徒步至庙山
作者：赵蕃
朝代：宋

雪岭糢糊未消，云林烂漫合仍飘。
一儿跨{特寺换孛}饮田水，几担束梅同负樵。
泥滓无嗟庙山路，魂栖正避浙江潮。
污人更尔缁尘远，满眼何无诗思饶。
自江下徒步至庙山
作者：赵蕃
朝代：宋

雪岭糢糊积未消，云林烂漫合仍飘。
一儿跨牸饮田水，几担束梅同负樵。
泥滓无嗟庙山路，魂栖正避浙江潮。
污人更尔缁尘远，满眼何无诗思饶。
自溧阳达上塘官河舟屡行矣不能尽名其所经偶书小韵
作者：赵蕃
朝代：宋
体裁：古风

平生溧阳船，白首凡几遭。宜其登览地，靡复应接劳。吴流乱如带，吴岫冗若毛。吴人阙共载，吴语闻空嘈。虽云面目熟，竟尔名字逃。冬常置雨雪，春复冲波涛。兹行又累日，逆风苦悲号。曾微咫尺帆，颇费千万篙。一以付累句，再焉兹薄醪。诗书陶靖节，相马九方皋。
自溧阳达上塘官河舟屡行矣不能尽名其所经偶书小韵
作者：赵蕃
朝代：宋

平生溧阳船，白首凡几遭。
宜其登览地，靡復应接劳。
吴流乱如带，吴岫冗若毛。
吴人阙共载，吴语闻空嘈。
虽云面目熟，竟尔名字逃。
冬常置雨雪，春復衝波涛。
兹行又累日，逆风苦悲号。
曾微咫尺帆，颇费千万篙。
一以付累句，再焉兹薄醪。
诗书陶靖节，相马九方皋。
自玉山归竹隐投宿广平院
作者：赵蕃
朝代：宋

久客倦城市，薄言归田庐。秣马待日敛，颠风忽来俱。横策径成去，扑扑埃满须。晴雷隐虚空，数雨如投珠。渴甚念茗饮，迟回寻梵居。少焉复前迈，行行过烟墟。但惊田畴间，有似槁复苏。及经道途冲，馀流尚通渠。乃悟适来雨，咫尺或有无。天公本何心，分龙信非诬。自兹到吾栖，岗岭更复迂。山穷偶逢寺，可以休仆痡。投鞍议食事，仅具粥一盂。道人吾故人，问我来崎岖。既能设瓜果，村酒亦复沽。我愧非渊明，僧诚远公徒。停杯竟高枕，梦境知何如。明当带星起，草露徒侵裾。还家一何忙，视竹齐架书。优哉且自适，休问瓶无储。
自玉山归竹隐投宿广平院
作者：赵蕃
朝代：宋

久客倦城市，薄言归田庐。秣马待日斂，颠风忽来俱。横策径成去，扑扑埃满须。晴雷隐虚空，数雨如投珠。渴甚念茗饮，迟回寻梵居。少焉复前迈，行行过烟墟。但惊田畴间，有似杭复苏。及经道余冲，余流尚通渠。乃悟适来雨，咫尺或有无。天公本何心，分龙信非诬。自兹到吾栖，岗岭更复迂。山穷偶逢寺，可以休仆痡。投鞍鞍议食事，仅具粥一盂。道人吾故人，问我来崎岖。既能设瓜果，村酒亦复沽。我愧非渊明，僧诚远远公徒。停杯竟高枕，梦境知何如。明当带星起，草露徒侵裾。还家一何忙，视竹齐架书。优哉且自过，休问瓶无储。
自玉山归竹隠投宿广平院
作者：赵蕃
朝代：宋

久客倦城市，薄言归田庐。
秣马待日敛，颠风忽来俱。
横策径成去，扑扑埃满鬚。
晴雷隠虚空，数雨如投珠。
渴甚念茗饮，迟回寻梵居。
少焉復前迈，行行过烟墟。
但惊田畴间，有似槁復苏。
及经道途衝，余流尚通渠。
乃悟适来雨，咫尺或有无。
天公本何心，分龙信非诬。
自兹到吾栖，岗岭更复迂。
山穷偶逢寺，可以休仆痡。
投鞍议食事，仅具粥一盂。
道人吾故人，问我来崎岖。
既能设瓜果，村酒亦復沽。
我愧非渊明，僧诚远公徒。
停杯竟高枕，梦境知何如。
明当带星起，草露徒侵裾。
还家一何忙，视竹齐架书。
优哉且自适，休问瓶无储。
自荔支铺至楠木铺偶成书楠木
作者：赵蕃
朝代：宋
体裁：五言律诗

勿谓夷邦陋，深行亦或嘉。林空闻落叶，涧浅度枯槎。蓐食能支午，劳歌不致嗟。道边惟驿舍，山后有人家。
自造口放舟至道林院偶题
作者：赵蕃
朝代：宋

晓起乘舟江上凉，昼携蕲竹卧僧房。隐雷骤作分龙雨，限我潇潇幽梦长。
自造口放舟至道林院偶题
作者：赵蕃
朝代：宋

晓起乘舟江上凉，昼携蕲竹卧僧房。
隠雷骤作分龙雨，限我潇潇幽梦长。
至丰城怀温叟叔异南秀欲题之叔异曲江矶之庵已芜甚矣重增太息
作者：赵蕃
朝代：宋
体裁：五言律诗

浩浩寒流急，萧萧落木高。江山故双剑，人物欠三豪。客意已愁绝，风声仍怒号。相思意无极，伫立首频搔。
至夜读子肃诗卷帖
作者：赵蕃
朝代：宋

应接有不暇，幽忧能顿除。
明当增短日，后且怆离居。
恨我平生友，翻成咫尺疎。
为生端不易，作客又何如。
至夜读子肃诗卷帖
作者：赵蕃
朝代：宋
体裁：五言律诗

应接有不暇，幽忧能顿除。明当增短日，后且怆离居。恨我平生友，翻成咫尺疏。为生端不易，作客又何如。
至日
作者：赵蕃
朝代：宋
体裁：七言律诗

今年至日还为客，堕我侵寻老境中。照影不堪诗鬓秃，向人无复酒颜红。石田茅屋乡关异，官柳野梅时序同。试问一廛何所直，苦令飘泊困西东。
至日
作者：赵蕃
朝代：宋

今年至日还为客，堕我侵寻老境中。
照影不堪诗鬓秃，向人无復酒颜红。
石田茅屋乡关异，官柳野梅时序同。
试问一廛何所直，苦令飘泊困西东。
至日与明叔逸及明叔之子凉孙饮
作者：赵蕃
朝代：宋
体裁：五言律诗

至日还为客，穷愁亦去年。阴阳自升伏，老壮只推迁。易险安常度，呴濡无妄怜。儿能寿翁酒，不必问遇贤。
至日与明叔逸及明叔之子凉孙饮
作者：赵蕃
朝代：宋

至日还为客，穷愁亦去年。阴阳自升休，老壮只推迁。易险安常度，呴濡无妄怜。儿能寿翁酒，不必问遇贤。
至日雪后简在伯二首
作者：赵蕃
朝代：宋

一雪顿能晴，江山万里明。故胜茅屋底，空听滴檐声。灰里拨阴何，思君欲就哦。还忧好时节，来搅或遭呵。
至日雪后简在伯二首·其一
作者：赵蕃
朝代：宋
体裁：五言绝句

一雪顿能晴，江山万里明。故胜茅屋底，空听滴檐声。
至日雪后简在伯二首·其二
作者：赵蕃
朝代：宋

灰裏拨阴何，思君欲就哦。
还忧好时节，来搅或遭呵。
至日雪后简在伯二首·其二
作者：赵蕃
朝代：宋

灰里拨阴何，思君欲就哦。还忧好时节，来搅或遭呵。
至节后犹未见梅疑旱使然
作者：赵蕃
朝代：宋

败砌初无菊，空林合有梅。如何长至后，不见一枝开。岂是春渝信，端缘旱作灾。蔬畦与麦垄，满目但黄埃。
至节后犹未见梅疑旱使然
作者：赵蕃
朝代：宋

败砌初无菊，空林合有梅。如何长至后，不见一枝开。岂是春渝信，端缘旱作灾。蔬畦与麦垅，满目但黄埃。
至节后犹未见梅疑旱使然
作者：赵蕃
朝代：宋

败砌初无菊，空林合有梅。
如何长至后，不见一枝开。
岂是春渝信，端缘旱作灾。
蔬畦与麦壠，满目但黄埃。
至节矣犹未见梅颇形思渴书呈斯远滕兄主簿前
作者：赵蕃
朝代：宋

言归虽故栖，雅志亦良友。
奈何数诗筒，不得屡杯酒。
纵云三十里，每见莫能久。
是以朝暮间，想思辄成又。
去年梅花作，佳处犹在口。
今年梅花期，抚事才转首。
翩思接中屦，兀若限林薮。
君行集彤庭，我政安瓮牖。
西湖觅林逋，东阁怀杜叟。
寒岁识松坚，同心见兰臭。
前朝习凿齿，书来问安否。
并话罗浮山，搞尘应抖擞。
至节矣犹未见梅颇形思渴书呈斯远滕兄主簿前日书来亦问梅花消息併此奉简
作者：赵蕃
朝代：宋

言归虽故栖，雅志亦良友。
奈何数诗筒，不得屡杯酒。
纵云三十里，每见莫能久。
是以朝暮间，相思辄成又。
去年梅花作，佳处犹在口。
今年梅花期，抚事纔转首。
翩思接中屦，兀若限林薮。
君行集彤庭，我政安瓮牖。
西湖觅林逋，东阁怀杜叟。
寒岁识松坚，同心见兰臭。
前朝习凿齿，书来问安否。
併话罗浮山，抗尘应抖擞。
至节矣犹未见梅颇形思渴书呈斯远滕兄主簿前日书来亦问梅花消息并此奉简
作者：赵蕃
朝代：宋

言归虽故栖，雅志亦良友。奈何数诗筒，不得屡杯酒。纵云三十里，每见莫能久。是以朝暮间，相思辄成又。去年梅花作，佳处犹在口。今年梅花期，抚事才转首。翩思接中屦，兀若限林薮。君行集彤庭，我政安瓮牖。西湖觅林逋，东阁怀杜叟。寒岁识松坚，同心见兰臭。前朝习凿齿，书来问安否。并话罗浮山，抗尘应抖擞。
至邑有感二首
作者：赵蕃
朝代：宋

朱弦昔日被歌声，岁月频更感易生。唯有锦江桥下水，相逢不改旧时清。老稚欢呼南北街，争看前日令君来。看花不比玄都观，尽是当时手自栽。
至邑有感二首·其一
作者：赵蕃
朝代：宋

朱弦昔日被歌声，岁月频更感易生。唯有锦江桥下水，相逢不改旧时清。
至邑有感二首·其一
作者：赵蕃
朝代：宋

朱絃昔日被歌声，岁月频更感易生。
唯有锦江桥下水，相逢不改旧时清。
至邑有感二首·其二
作者：赵蕃
朝代：宋
体裁：七言绝句

老稚欢呼南北街，争看前日令君来。看花不比玄都观，尽是当时手自栽。
舂米方归瑞峰寺僧送菜适至遂成晚馈
作者：赵蕃
朝代：宋

香秔出村舂，晚菘来野寺。
八珍不吾易，一饱有余味。
鸣钟与列鼎，饭蔬仍饮水。
此道本平观，在人安择尔。
舂米方归瑞峰寺僧送菜适至遂成晚馈
作者：赵蕃
朝代：宋

香粳出村舂，晚菘来野寺。八珍不吾易，一饱有馀味。鸣钟与列鼎，饭蔬仍饮水。此道本平观，在人安择尔。
舒村
作者：赵蕃
朝代：宋
体裁：七言绝句

有竹如椽故可佳，况于竹外隐鸥沙。不嫌官道多车马，此地端宜著钓车。
舒村
作者：赵蕃
朝代：宋

有竹如椽故可佳，况于竹外隠鸥沙。
不嫌官道多车马，此地端宜着钓车。
舟中二首
作者：赵蕃
朝代：宋

频岁崎岖道路劳，江山妙处属吾曹。欲将一笼盛归去，安得并州快剪刀。岁月侵人去若奔，雪消归水不留痕。诗情本自无多子，深谢江山稍见存。
舟中二首·其一
作者：赵蕃
朝代：宋
体裁：七言绝句

频岁崎岖道路劳，江山妙处属吾曹。欲将一笼盛归去，安得并州快剪刀。
舟中二首·其二
作者：赵蕃
朝代：宋
体裁：七言绝句

岁月侵人去若奔，雪消归水不留痕。诗情本自无多子，深谢江山稍见存。
舟中二首·其二
作者：赵蕃
朝代：宋

岁月侵人去若犇，雪消归水不留痕。
诗情本自无多子，深谢江山稍见存。
舟中晚作二绝
作者：赵蕃
朝代：宋

天如悭此好江山，故遣风帆送我还。日暮白鸥犹未宿，冲烟时复度前湾。严婺江山天下奇，经行凡作几篇诗。何当便毕尚平趣，占断清波垂钓丝。
舟中晚作二绝·其一
作者：赵蕃
朝代：宋

天如悭此好江山，故遣风帆送我还。日暮白鸥犹未宿，冲烟时复度前湾。
舟中晚作二绝·其一
作者：赵蕃
朝代：宋

天如悭此好江山，故遣风帆送我还。
日暮白鸥犹未宿，衝烟时復度前湾。
舟中晚作二绝·其二
作者：赵蕃
朝代：宋
体裁：七言绝句

严婺江山天下奇，经行凡作几篇诗。何当便毕尚平趣，占断清波垂钓丝。
舟中清明
作者：赵蕃
朝代：宋

三日舟行风打头，春愁那更值羁愁。一年谁似清明节，忍向天涯除破休。
舟中清明
作者：赵蕃
朝代：宋

三日舟行风打头，春愁那更值覊愁。
一年谁似清明节，忍向天涯除破休。
舟中独饮
作者：赵蕃
朝代：宋
体裁：七言绝句

已是支离百不禁，况堪多病苦相侵。村沽纵薄可不醉，梅半落时天政阴。
舟中病思三首
作者：赵蕃
朝代：宋

桑叶绿已病，枫林黄亦危。行舟得秋日，满路入新诗。照水惊非昔，临风病不支。乾坤一惠施，吾事独多奇。已见横山塔，兰溪路不多。青铜吾欠此，竹叶奈渠何。贫病成驱役，幽忧复放歌。平生钓台下，老矣负渔蓑。日脚阴晴屡，船身坐卧俱。溪山无入望，羁旅孰为娱。路识长安近，名非短策图。无迷蔡谟蟹，且觅季鹰鲈。
舟中病思三首·其一
作者：赵蕃
朝代：宋

桑叶绿已病，枫林黄亦危。行舟得秋日，满路入新诗。照水惊非昔，临风病不支。乾坤一惠施，吾事独多奇。
舟中病思三首·其一
作者：赵蕃
朝代：宋

桑叶绿已病，枫林黄亦危。
行舟得秋日，满路入新诗。
照水惊非昔，临风病不支。
干坤一惠施，吾事独多奇。
舟中病思三首·其三
作者：赵蕃
朝代：宋

日脚阴晴屡，船身坐卧俱。溪山无入望，羁旅孰为娱。路识长安近，名非短策图。无迷蔡谟蟹，且觅季鹰鲈。
舟中病思三首·其三
作者：赵蕃
朝代：宋

日脚阴晴屡，船身坐卧俱。溪山无入望，覊旅孰为娱。路识长安近，名非短策图。无迷蔡谟蟹，且觅季鹰鲈。
舟中病思三首·其二
作者：赵蕃
朝代：宋

已见横山塔，兰溪路不多。青铜吾欠此，竹叶奈渠何。贫病成驱役，幽忧复放歌。平生钓台下，老矣负渔蓑。
舟中病思三首·其二
作者：赵蕃
朝代：宋

已见横山塔，兰溪路不多。
青铜吾欠此，竹叶奈渠何。
贫病成驱役，幽忧復放歌。
平生钓台下，老矣负渔蓑。
舟中读子进昆仲西游集有怀其人作诗寄之并示成父弟二首
作者：赵蕃
朝代：宋

君是三珠树，子非两玉人。水南留步武，竹隐记风神。往者兄同弟，今焉越与秦。细哦诗语妙，如款笑谈真。文士今固有，未闻居一门。松筠无异操，茧蕙若同根。试问临风读，何如把酒论。兹行羡吾弟，弭楫向湖村。
舟中读子进昆仲西游集有怀其人作诗寄之并示成父弟二首·其一
作者：赵蕃
朝代：宋
体裁：五言律诗

君是三珠树，子非两玉人。水南留步武，竹隐记风神。往者兄同弟，今焉越与秦。细哦诗语妙，如款笑谈真。
舟中读子进昆仲西游集有怀其人作诗寄之并示成父弟二首·其一
作者：赵蕃
朝代：宋

君是三珠树，子非两玉人。
水南留步武，竹隠记风神。
往者兄同弟，今焉越与秦。
细哦诗语妙，如款笑谈真。
舟中读子进昆仲西游集有怀其人作诗寄之并示成父弟二首·其二
作者：赵蕃
朝代：宋

文士今固有，未闻居一门。松筠无异操，茧蕙若同根。试问临风读，何如把酒论。兹行羡吾弟，弭楫向湖村。
舟中读子进昆仲西游集有怀其人作诗寄之并示成父弟二首·其二
作者：赵蕃
朝代：宋

文士今固有，未闻居一门。松筠无异操，茧蕙若同根。试问临风读，何如把酒论。兹行羡吾弟，弭檝向湖村。
舟中雨
作者：赵蕃
朝代：宋
体裁：七言绝句

秋草犹青可放牛，雨林如豁更鸣鸠。荒鸡渺渺三家墅，白鸟悠悠数里洲。
舟中雨作
作者：赵蕃
朝代：宋

旱而逢小雨，月亦当季秋。
便觉重阳近，还成一舸游。
关余荒径菊，媿尔没波鸥。
诗就云如卷，推篷得纵求。
舟中雨作
作者：赵蕃
朝代：宋
体裁：五言律诗

旱而逢小雨，月亦当季秋。便觉重阳近，还成一舸游。关余荒径菊，愧尔没波鸥。诗就云如卷，推篷得纵求。
舟行
作者：赵蕃
朝代：宋
体裁：五言律诗

下水复上水，暮秋仍早秋。暂归非去吏，触绪苦添愁。本乏风雅作，谩于山水游。经营欲终日，人谓我何求。
舟行
作者：赵蕃
朝代：宋

下水復上水，暮秋仍早秋。
暂归非去吏，触绪苦添愁。
本乏风雅作，谩于山水游。
经营欲终日，人谓我何求。
舟行
作者：赵蕃
朝代：宋

夜来投宿定花浦，乞晓占风更前迈。
波涛汹涌势莫遏。顾视吾舟真若芥。
是时霜威甚可怖，篙师战缩不可耐。
急温浊酒浇肺肝，向者饥寒夫安在。
自怜不比娄师德，未可轻犯垂堂戒。
径搜苦语谢江神，恐惧偷生勿吾怪。
舟行
作者：赵蕃
朝代：宋
体裁：古风

夜来投宿定花浦，乞晓占风更前迈。波涛汹涌势莫遏，顾视吾舟真若芥。是时霜威甚可怖，篙师战缩不可耐。急温浊酒浇肺肝，向者饥寒夫安在。自怜不比娄师德，未可轻犯垂堂戒。径搜苦语谢江神，恐惧偷生勿吾怪。
舟行赋山中梅花
作者：赵蕃
朝代：宋
体裁：五言律诗

自与松筠并，宁容草棘欺。盈盈皆正色，脉脉匪邪思。照水初开处，临风欲坠时。深幽殊可念，酹酒侑之诗。
舟行遇雪二首
作者：赵蕃
朝代：宋

老树槎牙冻不枯，雪花初集更敷腴。悬崖斗峻人踪绝，漠漠荒祠落社乌。沙嘴萦分直更纡，望中不尽渺愁予。晚来一雨便成雪，翠巘修林同一如。
舟行遇雪二首·其一
作者：赵蕃
朝代：宋
体裁：七言绝句

老树槎牙冻不枯，雪花初集更敷腴。悬崖斗峻人踪绝，漠漠荒祠落社乌。
舟行遇雪二首·其二
作者：赵蕃
朝代：宋
体裁：七言绝句

沙嘴萦分直更纡，望中不尽渺愁予。晚来一雨便成雪，翠巘修林同一如。
舣舟杨口叩居人以何时缚屋于此何时复去云我乃雁泊人户冬来春乃去
作者：赵蕃
朝代：宋

户户鱼蛮子，年年雁泊人。生资持网罟，迁徙逐冬春。岸俗从渠变，乡邻自我亲。殊胜倦游者，渺渺愧风尘。
舣舟杨口叩居人以何时缚屋于此何时復去云我乃鴈泊人户冬来春乃去
作者：赵蕃
朝代：宋

户户鱼蛮子，年年鴈泊人。
生资持网罟，迁徙逐冬春。
岸俗从渠变，乡邻自我亲。
殊胜倦游者，渺渺愧风尘。
舣舟龙游
作者：赵蕃
朝代：宋
体裁：七言绝句

縠波亭下一维舟，小对秋风梳白头。欲赋新诗欠时体，江河万古叹风流。
芙蓉道间二首
作者：赵蕃
朝代：宋

芙蓉山上芙蓉尖，向人咫尺分毫纤。或如冠剑或鸟兽，令我左右烦窥觇。平生退之南山句，为渠持骋笔力严。那知刻画果办此，造物至是无留歼。芙蓉山下芙蓉渡，历尽崔嵬何物路。更观溪水突人来，令我诗情杂欣惧。舆夫重说松原山，如此积雨应生湍。从来潢潦无根源，水收石露须臾间。
芙蓉道间二首·其一
作者：赵蕃
朝代：宋
体裁：古风

芙蓉山上芙蓉尖，向人咫尺分毫纤。或如冠剑或鸟兽，令我左右烦窥觇。平生退之南山句，为渠持骋笔力严。那知刻画果办此，造物至是无留歼。
芙蓉道间二首·其二
作者：赵蕃
朝代：宋
体裁：古风

芙蓉山下芙蓉渡，历尽崔嵬何物路。更观溪水突人来，令我诗情杂欣惧。舆夫重说松原山，如此积雨应生湍。从来潢潦无根源，水收石露须臾间。
芦苇林
作者：赵蕃
朝代：宋

虽为林园居，不忘江湖趣。更着小舟横，无惊野禽聚。
芦苇林
作者：赵蕃
朝代：宋

虽为林园居，不忘江湖趣。更著小舟横，无惊野禽聚。
花屏
作者：赵蕃
朝代：宋

阴能间其疎，竹可扶其弱。
点缀自天然，讵须金孔雀。
花屏
作者：赵蕃
朝代：宋

阴能间其疏，竹可扶其弱。点缀自天然，讵须金孔雀。
花屿
作者：赵蕃
朝代：宋

杨垂空寄恨，草碧会添愁。
只有花无数，春风醉不休。
花屿
作者：赵蕃
朝代：宋
体裁：五言绝句

杨垂空寄恨，草碧会添愁。祇有花无数，春风醉不休。
苦雨感叹而作
作者：赵蕃
朝代：宋

不肯官岭海，颇畏瘴疠虞。谁知江西山尽处，亦有岚雾画若晡。五斗何所直，千金不保躯。司空城旦困刀笔，尺籍伍符愁钺鈇。吁嗟此贼蜂蚁如，飞烟一炬斯无馀。奈何徵兵动州闾，纷然亦复劳转输。戍栅如栉犹恐疏，江徼一朝成塞隅。
苦雨感叹而作
作者：赵蕃
朝代：宋

不肯官岭海，颇畏瘴疠虞。谁知江西山尽处，亦有岚雾画若晡。五斗何所直，千金不保躯。司空城旦困刀笔，尺籍伍符愁钺鈇。吁嗟此贼蠭如，飞烟一炬斯无余。奈何徵兵动州闾，纷然亦复劳转输。戍栅如栉犹恐疎，江徼一朝成塞隅。
苦雨感叹而作
作者：赵蕃
朝代：宋

不肯官岭海，颇畏瘴疠虞。
谁知江西山尽处，亦有岚雾画若晡。
五斗何所直，千金不保躯。
司空城旦困刀笔，尺籍伍符愁钺鈇。
吁嗟此贼蠭蚁如，飞烟一炬斯无余。
奈何征兵动州闾，纷然亦復劳转输。
戍栅如栉犹恐疎，江徼一朝成塞隅。
茂德行亟不及作昭礼书姑此问讯
作者：赵蕃
朝代：宋
体裁：古风

忆昔相从初，二十有三年。别日更莫纪，少壮成华颠。中间何不有，匪但岁月迁。几寻长安居，莫访新市船。尺书且难寄，再面端何缘。今晨大阮来，倒屣不待前。问君比安否，谈君语蝉连。短发尚短褐，青箱保青毡。吾人相从初，情与兄弟肩。兰陵折梅赠，虞山听鸡眠。如何一分首，遂作胡越然。诗以道所怀，宁写宣城笺。
茂德行亟不及作昭礼书姑此问讯
作者：赵蕃
朝代：宋

忆昔相从初，二十有三年。
别日更莫纪，少壮成华颠。
中间何不有，匪但岁月迁。
几寻长安居，莫访新市船。
尺书且难寄，再面端何缘。
今晨大阮来，倒屣不待前。
问君比安否，谈君语蝉连。
短髮尚短褐，青箱保青毡。
吾人相从初，情与兄弟肩。
兰陵折梅赠，虞山听鷄眠。
如何一分首，遂作胡越然。
诗以道所怀，宁写宣城笺。
范参政自建康得资政宫祠六诗寄呈
作者：赵蕃
朝代：宋

山处如公亦甚都，不携西子不思鲈。三高异日当为四，不见方严与范俱。
范参政自建康得资政宫祠六诗寄呈
作者：赵蕃
朝代：宋

闻道石湖天下奇，城南未数阆州稀。江山胜处世或有，祗欠若人相发挥。细思不是乞身难，政为贫贤不放閒。奏疏比闻频叩阙，诏恩今见许还山。出处如公亦甚都，不携西子不思鲈。三高异日当为四，不见方严与范俱。一再将书托置邮，渺然殊未亦湛浮。平生愿识才能见，别去于今岁又周。风月沧浪自逐臣，烟波甫里亦遗民。未闻官号大学士，辞逊雍容得退身。我梦石湖堂上书，烟云鸥鸟不关渠。奥篇隐帙诚难了，辞愿一鸱开锁鱼。
范参政自建康得资政宫祠六诗寄呈·其一
作者：赵蕃
朝代：宋
体裁：七言绝句

闻道石湖天下奇，城南未数阆州稀。江山胜处世或有，祗欠若人相发挥。
范参政自建康得资政宫祠六诗寄呈·其三
作者：赵蕃
朝代：宋
体裁：七言绝句

出处如公亦甚都，不携西子不思鲈。三高异日当为四，不见方严与范俱。
范参政自建康得资政宫祠六诗寄呈·其二
作者：赵蕃
朝代：宋
体裁：七言绝句

细思不是乞身难，政为贫贤不放閒。奏疏比闻频叩阙，诏恩今见许还山。
范参政自建康得资政宫祠六诗寄呈·其五
作者：赵蕃
朝代：宋
体裁：七言绝句

风月沧浪自逐臣，烟波甫里亦遗民。未闻官号大学士，辞逊雍容得退身。
范参政自建康得资政宫祠六诗寄呈·其六
作者：赵蕃
朝代：宋

我梦石湖堂上书，烟云鸥鸟不关渠。奥篇隐帙诚难了，辞愿一鸱开锁鱼。
范参政自建康得资政宫祠六诗寄呈·其六
作者：赵蕃
朝代：宋

我梦石湖堂上书，烟云鸥鸟不关渠。
奥篇隠帙诚难了，辞愿一鸱开鏁鱼。
范参政自建康得资政宫祠六诗寄呈·其四
作者：赵蕃
朝代：宋

一再将书托置邮，渺然殊未亦湛浮。平生愿识才能见，别去于今岁又周。
范参政自建康得资政宫祠六诗寄呈·其四
作者：赵蕃
朝代：宋

一再将书託置邮，渺然殊未亦湛浮。
平生愿识纔能见，别去于今岁又周。
范湘监务许惠其父盘溪居士诗先往数语焉
作者：赵蕃
朝代：宋

国朝几名家，在蜀苏与范。斯文何与人，竟作南荒窜。盘溪诸子行，少小便精悍。早从宜州游，句法悟骨换。官称薄如纸，名盖越千万。我为余杭役，识子非楚产。姓名问即识，一笑冰已泮。长哦乃翁诗，亹亹无间断。使我倾耳听，妙处惊辄叹。前辈今远矣，俗眼易作玩。大轴许见遗，此赐安敢慢。行囊政尔空，得此吾无患。
范湘监务许惠其父盘溪居士诗先往数语焉
作者：赵蕃
朝代：宋

国朝几名家，在蜀苏与范。斯文何与人，竟作南荒窜。盘溪诸子行，少小便精悍。早从宜州游，句法悟骨换。官称薄如纸，名盖越千万。我为馀杭役，识子非楚产。姓名问即识，一笑冰已泮。长哦乃翁诗，亹亹无间断。使我倾耳听，妙处惊辄叹。前辈今远矣，俗眼易作玩。大轴许见遗，此赐安敢慢。行囊政尔空，得此吾无患。
药圃旧无竹仆为作诗从闲止乞栽
作者：赵蕃
朝代：宋

如闻旧隐竹多有，想见频年笋更添。一日借居无不可，数竿分我未伤廉。悬知影可连书屋，便恐山无到野檐。如许作谋还自笑，未应于此是真潜。
药圃旧无竹仆为作诗从闲止乞栽
作者：赵蕃
朝代：宋

如闻旧隐竹多有，想见频年筍更添。一日借居无不可，数竿分我未伤廉。悬知影可连书屋，便恐山无到野檐。如许作谋还自笑，未应于此是真潜。
药圃旧无竹仆为作诗从闲止乞栽
作者：赵蕃
朝代：宋

如闻旧隠竹多有，想见频年笋更添。
一日借居无不可，数竿分我未伤廉。
悬知影可连书屋，便恐山无到野檐。
如许作谋还自笑，未应于此是真潜。
荼釄洞
作者：赵蕃
朝代：宋
体裁：五言绝句

春花苦无阴，况与花俱秀。好在月明中，仰攀仍落嗅。
莘夫再用前韵作诗谢余过其居复用韵答之
作者：赵蕃
朝代：宋

漫道平生风马牛，也能历历记吾州。相从大胜十年读，肯过轻为一饭留。气合未知投分晚，腹虚终苦和诗搜。我方羁旅君当去，契阔何时重与游。盐车骥服驾罢牛，政使斯人此佐州。大策本收经济用，三年何有课程留。爱其义重云天薄，怜我诗穷肺腑搜。子见悬知问何似，为言归决梦成游。
莘夫再用前韵作诗谢余过其居復用韵答之·其一
作者：赵蕃
朝代：宋
体裁：七言律诗

漫道平生风马牛，也能历历记吾州。相从大胜十年读，肯过轻为一饭留。气合未知投分晚，腹虚终苦和诗搜。我方羁旅君当去，契阔何时重与游。
莘夫再用前韵作诗谢余过其居復用韵答之·其二
作者：赵蕃
朝代：宋
体裁：七言律诗

盐车骥服驾罢牛，政使斯人此佐州。大策本收经济用，三年何有课程留。爱其义重云天薄，怜我诗穷肺腑搜。子见悬知问何似，为言归决梦成游。
莫万安以甘雨应候用社日韵作诗见贻次韵
作者：赵蕃
朝代：宋

今君忧乐皆农务，信有雨来晴便晴。宁似倦游伤偪仄，不堪终日屡昏明。归舟净绿不可唾，旧舍小滩浑欲平。元是江湖竿钓伴，可须钓叟自为名。
莫万安以甘雨应候用社日韵作诗见贻次韵
作者：赵蕃
朝代：宋

今君忧乐皆农务，信有雨来晴便晴。
宁似倦游伤偪仄，不堪终日屡昏明。
归舟凈绿不可唾，旧舍小滩浑欲平。
元是江湖竿钓伴，可须钓叟自为名。
莫万安以甘雨应候用社日韵作诗见贻次韵
作者：赵蕃
朝代：宋

今君更乐皆农务，信有雨来晴便晴。宁似倦游伤逼仄，不堪终日屡昏明。归舟净绿不可唾，旧舍小滩浑欲平。元是江湖竿钓伴，可须钓叟自为名。
莫万安生日
作者：赵蕃
朝代：宋

员多阙少铨曹病，陛下用人多择令。
公今秩满代未除，召节盍来人侧听。
我知天意从民欲，要暖袴襦饱餐粥。
遂令局促滞腾骧，百里孰如天下福。
我官白下未识公，谣俗往往闻其风。
坐移不作趋走怕，政喜官曹退食同。
我尝从容听公说，劳心抚字催科拙。
昔人如此号循良，叹息今时异途辙。
虽然自有公论在，民之所言上其采。
举觞不但祝长年，始立新秋甘雨霈。
莫万安生日
作者：赵蕃
朝代：宋

员多阙少铨曹病，陛下用人多择令。公今秩满代未除，召节盍来人侧听。我知天意从民欲，要煖裤襦饱餐粥。遂令局促滞腾骧，百里孰如天下福。我官白下未识公，谣俗往往闻其风。坐移不作趋走怕，政喜官曹退食同。我尝从容听公说，劳心抚字催科拙。昔人如此号循良，叹息今时异途辙。虽然自有公论在，民之所言上其采。举觞不但祝长年，始立新秋甘雨霈。
莫万安要平题知津阁
作者：赵蕃
朝代：宋

势并江矶起，檐因佛屋高。青罗一萦带，石黛四周遭。谓我其留句，谁知老不豪。暂来还亟去，岂亦病滔滔。
莫万安要平题知津阁
作者：赵蕃
朝代：宋

势并江矶起，檐因佛屋高。
青罗一萦带，石黛四周遭。
谓我其留句，谁知老不豪。
蹔来还亟去，岂亦病滔滔。
莲荡
作者：赵蕃
朝代：宋

舟涉越溪悲，梯攀玉井危。何如澹成映，更有绿相攲。不作骚人恨，频成谢客诗。钓船如许坐，蓑笠不辞披。
莲荡
作者：赵蕃
朝代：宋

舟涉越溪悲，梯攀玉井危。
何如澹成映，更有绿相欹。
不作骚人恨，频成谢客诗。
钓船如许坐，簑笠不辞披。
莲荡
作者：赵蕃
朝代：宋

舟涉越溪悲，梯攀玉井危。何如澹成映，更有绿相欹。不作骚人恨，频成谢客诗。钓船如许坐，蓑笠不辞披。
菊
作者：赵蕃
朝代：宋

蔓菊伶俜不自持，细香仍着野风吹。
少年踊跃岂復梦，明日萧条休更悲。
潭水解令胡广寿，夕英何补屈原饥。
我今漫学浔阳隠，晚立寄怀空有诗。
菊
作者：赵蕃
朝代：宋
体裁：七言律诗

蔓菊伶俜不自持，细香仍著野风吹。少年踊跃岂复梦，明日萧条休更悲。潭水解令胡广寿，夕英何补屈原饥。我今漫学浔阳隐，晚立寄怀空有诗。
菊残有感
作者：赵蕃
朝代：宋
体裁：七言律诗

病骨支寒政觉难，莫惊蒲柳望秋残。凄凉不但叹荒菊，寂寞更堪伤败兰。有鬓已霜那得制，无英可落若为餐。玉山禾远竹迟实，天骥长饥愁凤鸾。
菩萨蛮·鸡声茅店饮残月
作者：赵蕃
朝代：宋
体裁：词

鸡声茅店饮残月。
板桥人迹霜如雪。
此是古人诗。
身经老忘之。
君行当此境。
令我昏成醒。
乘月犯霜来。
诗真误尔哉。
菩萨蛮（送游季仙归东阳）
作者：赵蕃
朝代：宋
体裁：词

鸡声茅店炊残月。板桥人迹霜如雪。此是古人诗。身经老忘之。君行当此境。令我昏成醒。乘月犯霜来。诗真误尔哉。
萤火
作者：赵蕃
朝代：宋

浑忘生朽腐，直拟暮光辉。解烛书帷静，能添列宿稀。当风方自表，带雨忽成微。变灭无多理，荣枯会一归。
萱草
作者：赵蕃
朝代：宋

伯兮当日意，萱也直云忘。岂是名兹草，真将种北堂。能丛又能干，非绛复非黄。开处阴当合，看时昼阅长。
落叶
作者：赵蕃
朝代：宋

捲捲从何起，多因为晚风。飘飘久不下，还复反荒丛。
落叶
作者：赵蕃
朝代：宋

捲捲从何起，多因为晚风。
飘飘久不下，还復反荒丛。
落星寺
作者：赵蕃
朝代：宋

我自庐山十五载，奔走坐受世迫隘。今年一梦落星湾，遥赏意短终不快。褰裳高步千仞冈，下视城郭等蓬块。阴风远来龙噫吟，大江东下波滂湃。远游止为两眸计，扶杖深叹造物大。五老自是吾故人，一笑却恨浮云碍。欲搜短句记来游，倚槛孤啸上方外。康州涪翁我所师，借问遗碑悉安在。
落星寺
作者：赵蕃
朝代：宋

我自庐山十五载，犇走坐受世迫隘。
今年一梦落星湾，遥赏意短终不快。
褰裳高步千仞冈，下视城郭等蓬块。
阴风远来龙噫吟，大江东下波滂湃。
远游止为两眸计，扶杖深叹造物大。
五老自是吾故人，一笑却恨浮云碍。
欲搜短句记来游，倚槛孤啸上方外。
康州涪翁我所师，借问遗碑悉安在。
蒙斋
作者：赵蕃
朝代：宋
体裁：七言律诗

崭岩郁郁势参天，下有幽幽百尺泉。浅汲宁容长蛙鲋，旱年端可洗蚳蝝。若人怀宝故如此，笑彼发蒙真易然。不但作诗能换骨，更知读易已忘筌。
蒙斋
作者：赵蕃
朝代：宋

崭岩鬰鬰势参天，下有幽幽百尺泉。
浅汲宁容长蛙鲋，旱年端可洗蚳蝝。
若人怀宝故如此，笑彼发蒙真易然。
不但作诗能换骨，更知读易已忘筌。
蕃与斯远季奕同生于十二月蕃初五日季奕初十日斯远十八日近辱季奕贶诗犹未获报兹及斯远之寿併此奉颂二首·其二
作者：赵蕃
朝代：宋

郑子才不疎，徐子文甚勇。一旦召严徐，一旦策晁董。去年萧寺中，杯酒兼旬同。间阔见难合，况乎分悴丰。
蕃与斯远季奕同生于十二月蕃初五日季奕初十日斯远十八日近辱季奕贶诗犹未获报兹及斯远之寿并此奉颂二首
作者：赵蕃
朝代：宋

徐子崖根竹，风雪不掩绿。郑子谷中兰，冰霜已腾馥。二子有此风，宜尔生穷冬。我独何为者，飘然直转蓬。郑子才不疏，徐子文甚勇。一旦召严徐，一旦策晁董。去年萧寺中，杯酒兼旬同。间阔见难合，况乎分悴丰。
蕃与斯远季奕同生于十二月蕃初五日季奕初十日斯远十八日近辱季奕贶诗犹未获报兹及斯远之寿并此奉颂二首·其一
作者：赵蕃
朝代：宋
体裁：古风

徐子崖根竹，风雪不掩绿。郑子谷中兰，冰霜已腾馥。二子有此风，宜尔生穷冬。我独何为者，飘然直转蓬。
蕃与斯远季奕同生于十二月蕃初五日季奕初十日斯远十八日近辱季奕贶诗犹未获报兹及斯远之寿并此奉颂二首·其二
作者：赵蕃
朝代：宋

郑子才不疏，徐子文甚勇。一旦召严徐，一旦策晁董。去年萧寺中，杯酒兼旬同。间阔见难合，况乎分悴丰。
蕃丙午冬分宜见公度簿公尊兄已而邂逅于宜春蒙以蕃与徐斯远志别六言之韵作诗为赠久未和答今日东归乃克赋之四首
作者：赵蕃
朝代：宋

缭绕竹青沙白，缘情政可生愁。寂寞雁秋猿冷，未妨相与成游。往别政当冬仲，今来再阅新凉。簿事知君不短，啸归叹我何长。近事真堪深骇，欲言未可轻论。唤起庄周蝶梦，多由杜宇啼魂。捷径虽云可去，故人有约难休。往矣百书一面，豁然一日三秋。
蕃丙午冬分宜见公度簿公尊兄已而邂逅于宜春蒙以蕃与徐斯远志别六言之韵作诗为赠久未和答今日东归乃克赋之四首·其一
作者：赵蕃
朝代：宋

缭绕竹青沙白，缘情政可生愁。寂寞雁秋猿冷，未妨相与成游。
蕃丙午冬分宜见公度簿公尊兄已而邂逅于宜春蒙以蕃与徐斯远志别六言之韵作诗为赠久未和答今日东归乃克赋之四首·其一
作者：赵蕃
朝代：宋

缭绕竹青沙白，缘情政可生愁。
寂寞鴈秋猿冷，未妨相与成游。
蕃丙午冬分宜见公度簿公尊兄已而邂逅于宜春蒙以蕃与徐斯远志别六言之韵作诗为赠久未和答今日东归乃克赋之四首·其三
作者：赵蕃
朝代：宋
体裁：六言诗

近事真堪深骇，欲言未可轻论。唤起庄周蝶梦，多由杜宇啼魂。
蕃丙午冬分宜见公度簿公尊兄已而邂逅于宜春蒙以蕃与徐斯远志别六言之韵作诗为赠久未和答今日东归乃克赋之四首·其二
作者：赵蕃
朝代：宋
体裁：六言诗

往别政当冬仲，今来再阅新凉。簿事知君不短，啸归叹我何长。
蕃丙午冬分宜见公度簿公尊兄已而邂逅于宜春蒙以蕃与徐斯远志别六言之韵作诗为赠久未和答今日东归乃克赋之四首·其四
作者：赵蕃
朝代：宋
体裁：六言诗

捷径虽云可去，故人有约难休。往矣百书一面，豁然一日三秋。
蕃侍舅翁衡州史君游吉阳山舅翁举往年与南涧韩公唱酬长短句蕃赋三诗
作者：赵蕃
朝代：宋

惨澹松围障，蜿蜒石隐龙。背城无数里，献状有千峰。此地虽为寓，兹山特未逢。因公九日集，临眺得从容。闻道常年会，尚书领客来。公能哦旧句，我恨阙初陪。郁郁云峰雨，苍苍石磴苔。人亡与节逝，已矣两裴回。出郭雨遽止，下山云复收。人疑有神护，神若为人谋。败壁凄凉句，邻家断续讴。明年回雁上，应忆此山头。
蕃侍舅翁衡州史君游吉阳山舅翁举往年与南涧韩公唱酬长短句蕃赋三诗·其一
作者：赵蕃
朝代：宋
体裁：五言律诗

惨澹松围障，蜿蜒石隐龙。背城无数里，献状有千峰。此地虽为寓，兹山特未逢。因公九日集，临眺得从容。
蕃侍舅翁衡州史君游吉阳山舅翁举往年与南涧韩公唱酬长短句蕃赋三诗·其一
作者：赵蕃
朝代：宋

惨澹松围障，蜿蜒石隠龙。
背城无数里，献状有千峰。
此地虽为寓，兹山特未逢。
因公九日集，临眺得从容。
蕃侍舅翁衡州史君游吉阳山舅翁举往年与南涧韩公唱酬长短句蕃赋三诗·其三
作者：赵蕃
朝代：宋

出郭雨遽止，下山云复收。人疑有神护，神若为人谋。败壁凄凉句，邻家断续讴。明年回雁上，应忆此山头。
蕃侍舅翁衡州史君游吉阳山舅翁举往年与南涧韩公唱酬长短句蕃赋三诗·其三
作者：赵蕃
朝代：宋

出郭雨遽止，下山云復收。
人疑有神护，神若为人谋。
败壁凄凉句，邻家断续讴。
明年回鴈上，应忆此山头。
蕃侍舅翁衡州史君游吉阳山舅翁举往年与南涧韩公唱酬长短句蕃赋三诗·其二
作者：赵蕃
朝代：宋

闻道常年会，尚书领客来。公能哦旧句，我恨阙初陪。郁郁云峰雨，苍苍石磴苔。人亡与节逝，已矣两裴回。
蕃侍舅翁衡州史君游吉阳山舅翁举往年与南涧韩公唱酬长短句蕃赋三诗·其二
作者：赵蕃
朝代：宋

闻道常年会，尚书领客来。
公能哦旧句，我恨阙初陪。
鬰鬰云峰雨，苍苍石磴苔。
人亡与节逝，已矣两裴回。
蕃尝以闰九日约谢章二丈会南堂有事而止既欲
作者：赵蕃
朝代：宋

已后儿曹疾走夸，分同杜叟客忠嘉。白衣莫致有名物，青眼谩看无数花。念我岂无岩壑暇，从君恐及簿书哗。不唯孤负登临约，亦觉诗筒到眼赊。
蕃尝以闰九日约谢章二丈会南堂有事而止既欲复理前约乏酒未能因见唱酬嘉字韵诗卷借韵呈章丈
作者：赵蕃
朝代：宋

已后儿曹疾走誇，分同杜叟客忠嘉。白衣莫致有名物，青眼谩看无数花。念我岂无岩壑暇，从君恐及簿书哗。不唯孤负登临约，亦觉诗筒到眼赊。
蕃尝以闰九日约谢章二丈会南堂有事而止既欲復理前约乏酒未能因见唱酬嘉字韵诗卷借韵呈章丈
作者：赵蕃
朝代：宋

已后儿曹疾走夸，分同杜叟客忠嘉。
白衣莫致有名物，青眼谩看无数花。
念我岂无岩壑暇，从君恐及簿书譁。
不唯孤负登临约，亦觉诗筒到眼赊。
蕃归自浙之十日斯还赴处州之约入城自此遂将
作者：赵蕃
朝代：宋

展卷才披别后诗，倡余和汝愧犹迟。书来唤去有前约，力换莫留聊后期。徵逐里闾平日事，飘零山水异时思。从师千里多君志，糊口四方怜我饥。
蕃归自浙之十日斯还赴处州之约入城自此遂将从处州入关迤逦往谒朱晦庵先生兴怀契阔乃成长句
作者：赵蕃
朝代：宋

展卷才披别后诗，倡余和汝媿犹迟。
书来唤去有前约，力挽莫留聊后期。
征逐里闾平日事，飘零山水异时思。
从师千里多君志，餬口四方怜我饥。
蕃归自浙之十日斯还赴处州之约入城自此遂将从处州入关迤逦往谒朱晦庵先生兴怀契阔乃成长句
作者：赵蕃
朝代：宋

展卷才披别后诗，倡余和汝愧犹迟。书来唤去有前约，力挽莫留聊后期。徵逐里闾平日事，飘零山水异时思。从师千里多君志，糊口四方怜我饥。
蕃方为纪游之诗未就知府寺簿先生宠示佳句敢
作者：赵蕃
朝代：宋

兹因谋道来，不为看山新。看山虽云新，图画犹昔人。虚亭十日留，欲出凡几巡。隔江树差差，俯槛波粼粼。终藉席间语，乃涤胸中尘。况兹篮舆行，攀崖陟嶙峋。是知竹使符，不异邱壑身。世人何不察，百伪嫌一真。而我孤拙者，崎岖聿其轃。话言听矻矻，书札胜频频。先生今徐州，愚非欧阳陈。庶因唱酬诗，牵联诏无泯。
蕃方为纪游之诗未就知府寺簿先生宠示佳句敢辄次韵
作者：赵蕃
朝代：宋

兹因谋道来，不为看山新。看山虽云新，图画犹昔人。虚亭十日留，欲出凡几巡。隔江树差差，俯槛波粼粼。终藉席间语，乃涤胸中尘。况兹篮舆行，攀崖陟嶙峋。是知竹使符，不异丘壑身。世人何不察，百伪嫌一真。而我孤拙者，崎岖聿其轃。话言听矻矻，书札胜频频。先生今徐州，愚非欧阳陈。庶因唱酬诗，牵联诏无泯。
蕃方为纪游之诗未就知府寺簿先生宠示佳句敢辄次韵
作者：赵蕃
朝代：宋

兹因谋道来，不为看山新。
看山虽云新，图画犹昔人。
虚亭十日留，欲出凡几巡。
隔江树差差，俯槛波粼粼。
终藉席间语，乃涤胸中尘。
况兹篮舆行，攀崖陟嶙峋。
是知竹使符，不异邱壑身。
世人何不察，百僞嫌一真。
而我孤拙者，崎岖聿其轃。
话言听矻矻，书札胜频频。
先生今徐州，愚非欧阳陈。
庶因唱酬诗，牵联诏无泯。
蕃有诗谢萧伯和见访伯和和之节推丈见而同作谨用韵併呈教授丈宋衡兄
作者：赵蕃
朝代：宋

忽闻独奏凤将雏，三叹遗音特未芜。
禁裏端宜奉朝事，幕中那得尚平趋。
临流置酒高人意，叩户求诗俗士无。
迨此何妨屡还往，可人况不费招呼。
蕃有诗谢萧伯和见访伯和和之节推丈见而同作谨用韵并呈教授丈宋衡兄
作者：赵蕃
朝代：宋

忽闻独奏凤将雏，三叹遗音特未芜。禁里端宜奉朝事，幕中那得尚平趋。临流置酒高人意，叩户求诗俗士无。迨此何妨屡还往，可人况不费招呼。
蕃来湖州连与叔骥和叔明父叔宝相从又从和叔获见先给事遗墨辄赋二首
作者：赵蕃
朝代：宋

东南名胜白蘋州，人物咸推故国刘。往叹赋归何勇决，今观遗翰许风流。远斋视我曾青眼，酒正今年成白头。尚喜君家文墨事，到今三世未能休。邂逅忽成三癸亥，就中和也少三年。诸公濯濯故如许，老我萧萧真足怜。少住政当愁雪日，欲行翻是喜晴天。东南故旧多离阔，犹喜丞能共此筵。
蕃来湖州连与叔骥和叔明父叔宝相从又从和叔获见先给事遗墨辄赋二首·其一
作者：赵蕃
朝代：宋

东南名胜白苹州，人物咸推故国刘。
往叹赋归何勇决，今观遗翰许风流。
远斋视我曾青眼，酒正今年成白头。
尚喜君家文墨事，到今三世未能休。
蕃来湖州连与叔骥和叔明父叔宝相从又从和叔获见先给事遗墨辄赋二首·其一
作者：赵蕃
朝代：宋

东南名胜白蘋州，人物咸推故国刘。往叹赋归何勇决，今观遗翰许风流。远斋视我曾青眼，酒正今年成白头。尚喜君家文墨事，到今三世未能休。
蕃来湖州连与叔骥和叔明父叔宝相从又从和叔获见先给事遗墨辄赋二首·其二
作者：赵蕃
朝代：宋
体裁：七言律诗

邂逅忽成三癸亥，就中和也少三年。诸公濯濯故如许，老我萧萧真足怜。少住政当愁雪日，欲行翻是喜晴天。东南故旧多离阔，犹喜丞能共此筵。
蕃欲为辰阳之行适寺簿先生以使事来武陵既获
作者：赵蕃
朝代：宋

岁事有丰俭，民情关悴荣。蓄储虽具数，郡邑颇空名。为国深存虑，劳公作是行。违离频领引，邂逅复心倾。有志空前躅，无成愧此生。匆匆还进棹，覃查仅班荆。对雨埙篪句，看云手足情。千林唤归去，一雨劝催耕。
蕃欲为辰阳之行适寺簿先生以使事来武陵既获再侍又蒙俯用近者寄上鄙韵赐之辄复次韵叙别并呈子实百六丈
作者：赵蕃
朝代：宋

岁事有丰俭，民情关悴荣。蓄储虽具数，郡邑颇空名。为国深存虑，劳公作是行。违离频领引，邂逅复心倾。有志空前躅，无成愧此生。匆匆还进棹，草草仅班荆。对雨埙篪句，看云手足情。千林唤归去，一雨劝催耕。
蕃欲为辰阳之行适寺簿先生以使事来武陵既获再侍又蒙俯用近者寄上鄙韵赐之辄復次韵叙别併呈子实百六丈
作者：赵蕃
朝代：宋

岁事有丰俭，民情关悴荣。
蓄储虽具数，郡邑颇空名。
为国深存虑，劳公作是行。
违离频领引，邂逅復心倾。
有志空前躅，无成愧此生。
匆匆还进棹，草草仅班荆。
对雨埙箎句，看云手足情。
千林唤归去，一雨劝催耕。
蕃舣舟湘西之明夕郑仲理吴德夫周伯寿黎季成共置酒于书院阁下追饯者邢广声王衡甫时戊申仲秋七日
作者：赵蕃
朝代：宋

已别还重送，情亲独数君。赠诗难卒和，别酒易成醺。渺渺江山恨，飘飘鸿雁群。不忘相博约，未可间知闻。
蕃舣舟湘西之明夕郑仲理吴德夫周伯寿黎季成共置酒于书院阁下追饯者邢广声王衡甫时戊申仲秋七日
作者：赵蕃
朝代：宋

已别还重送，情亲独数君。
赠诗难卒和，别酒易成醺。
渺渺江山恨，飘飘鸿鴈羣。
不忘相博约，未可间知闻。
蕃近有干字韵属教授兄而知县尉曹皆尝用是韵
作者：赵蕃
朝代：宋

回首江南千南山，渺如霄汉邈难干。
至前不见梅花朵，客里何由老病宽。
往日簿书如束湿，新来诗卷喜频看。
我衰才尽浑无奈，倚赖诸君为发端。
蕃近有干字韵属教授兄而知县尉曹皆尝用是韵相酬赠亦成一首奉呈并属录事今年未见梅花故及之
作者：赵蕃
朝代：宋

回首江南千万山，渺如霄汉邈难干。
至前不见梅花朵，客裏何由老病宽。
往日簿书如束湿，新来诗卷喜频看。
我衰才尽浑无奈，倚頼诸君为发端。
蕃近有干字韵属教授兄而知县尉曹皆尝用是韵相酬赠亦成一首奉呈并属录事今年未见梅花故及之
作者：赵蕃
朝代：宋

回首江南千万山，渺如霄汉邈难干。至前不见梅花朵，客里何由老病宽。往日簿书如束湿，新来诗卷喜频看。我衰才尽浑无奈，倚赖诸君为发端。
蕃近有鄙句简诸公而广文先生专以见贶盛意自不可不答
作者：赵蕃
朝代：宋
体裁：五言律诗

居然自驽骥，陋矣说玄黄。章贡昔连地，沅湘今一乡。谈端惊绝倒，诗学味尤长。对月他时白，披风此日凉。
蘐草
作者：赵蕃
朝代：宋

伯兮当日意，蘐也直云忘。
岂是名兹草，真将种北堂。
能丛又能干，非绛复非黄。
开处阴当合，看时昼阅长。
蘐草
作者：赵蕃
朝代：宋

伯兮当日意，蘐也直云忘。
岂是名兹草，真将种北堂。
能丛又能干，非绛復非黄。
开处阴当合，看时昼阅长。
虚白
作者：赵蕃
朝代：宋

陈君作斋舍，谥之以虚白。
惟虚白故生，此义无二说。
人言庄周愚，我爱庄周达。
东坡老仙翁，出语世津栰。
亦尝为虚白，是乃道所集。
庄苏一等人，夫子盖三益。
惟虚定何虚，而室又何室。
是取此蘧庐，而谓无一物。
鉴明尘垢去，水静鬓眉出。
是中可观妙，无但充游息。
何当过夫君，相与以终日。
宾主两嗒焉，不言而目击。
虚白
作者：赵蕃
朝代：宋

陈君作斋舍，谥之以虚白。
惟虚白故生，此义无二说。
人言庄周愚，我爱庄周达。
东坡老仙翁，出语世津栰。
亦尝为虚白，是乃道所集。
庄苏一等人，夫子盖三益。
惟虚定何虚，而室又何室。
是取此蘧庐，而谓无一物。
鑑明尘垢去，水静鬓眉出。
是中可观妙，无但充游息。
何当过夫君，相与以终日。
宾主两嗒焉，不言而目击。
虚白
作者：赵蕃
朝代：宋

陈君作斋舍，谥之以虚白。惟虚白故生，此义无二说。人言庄周愚，我爱庄周达。东坡老仙翁，出语世津筏。亦尝为虚白，是乃道所集。庄苏一等人，夫子盖三益。惟虚定何虚，而室又何室。是取此蘧庐，而谓无一物。鉴明尘垢去，水静鬓眉出。是中可观妙，无但充游息。何当过夫君，相与以终日。宾主两嗒焉，不言而目击。
蚕妇
作者：赵蕃
朝代：宋

火蚕较早冷蚕迟，晏饭忘眠敢叹疲。缲车响罢促机杼，盖体到头无一丝。
蚕妇
作者：赵蕃
朝代：宋

火蚕较早冷蚕迟，晏饭忘眠敢嘆疲。
缲车响罢促机杼，盖体到头无一丝。
蛱蝶
作者：赵蕃
朝代：宋

不逐春风去，仍当夏日长。一双还一只，能白或能黄。恋恋不自已，翩翩空复狂。计功归实用，终日愧蜂房。
蛱蝶
作者：赵蕃
朝代：宋

不逐春风去，仍当夏日长。
一双还一隻，能白或能黄。
恋恋不自已，翩翩空復狂。
计功归实用，终日媿蜂房。
衝雨投宿石佛院次季承留题韵二首·其一
作者：赵蕃
朝代：宋
体裁：七言绝句

尘埃彷佛前朝寺，客子今缘避雨来。欲访当时漫亡得，绿丛蕉并野花开。
衝雨投宿石佛院次季承留题韵二首·其二
作者：赵蕃
朝代：宋
体裁：七言绝句

石佛如今安在哉，至人无往亦无来。山僧顾欲谈遗迹，说道空岩闭不开。
衡山道中怀清江旧游寄长沙诸公
作者：赵蕃
朝代：宋

昔我官白下，屡到清江上。
清江众君子，我友或我丈。
至今过其邦，眷恋若乡党。
几思结庐居，风流共来往。
奈何怀玉山，挽我不我放。
去年五溪归，泊家长沙国。
长沙今洙泗，不但谈贾屈。
梁吴兄弟游，两周新旧识。
咸能不我鄙，更复成我益。
其余或一见，往往情如昔。
自疑长沙人，宛类清江时。
官期纵卒卒，行计犹迟迟。
出门即风雪，怅此将安之。
然薪旋烧酒，借笔追索诗。
诗成何所属，兴落古湘西。
衡山道中怀清江旧游寄长沙诸公
作者：赵蕃
朝代：宋

昔我官白下，屡到清江上。清江众君子，我友或我丈。至今过其邦，眷恋若乡党。几思结庐居，风流共来往。柰何怀玉山，挽我不我放。去年五溪归，泊家长沙国。长沙今洙泗，不但谈贾屈。梁吴兄弟游，两周新旧识。咸能不我鄙，更复成我益。其馀或一见，往往情如昔。自疑长沙人，宛类清江时。官期纵卒卒，行计犹迟迟。出门即风雪，怅此将安之。然薪旋烧酒，借笔追索诗。诗成何所属，兴落古湘西。
衡山道中怀清江旧游寄长沙诸公
作者：赵蕃
朝代：宋

昔我官白下，屡到清江上。
清江众君子，我友或我丈。
至今过其邦，眷恋若乡党。
几思结庐居，风流共来往。
柰何怀玉山，挽我不我放。
去年五溪归，泊家长沙国。
长沙今洙泗，不但谈贾屈。
梁吴兄弟游，两周新旧识。
咸能不我鄙，更復成我益。
其余或一见，往往情如昔。
自疑长沙人，宛类清江时。
官期纵卒卒，行计犹迟迟。
出门即风雪，怅此将安之。
然薪旋烧酒，借笔追索诗。
诗成何所属，兴落古湘西。
衡山道中遇雪四首
作者：赵蕃
朝代：宋

汎汎严陵艇子，萧萧衡岳篮舆。绝叹长年作客，重逢此岁将除。骤落真成点缀，旋风已复模糊。莫拟丹青图画，且看造物工夫。老树才能半白，远山已没全青。胜践颇思朋盍，独行定谁汝令。急雪几欲塞路，奔流更逢绝杭。惨惨不堪龟折，踆踆况度羊肠。
衡山道中遇雪四首·其一
作者：赵蕃
朝代：宋

汎汎严陵艇子，萧萧衡岳篮舆。绝叹长年作客，重逢此岁将除。
衡山道中遇雪四首·其一
作者：赵蕃
朝代：宋

泛泛严陵艇子，萧萧衡岳篮舆。
绝叹长年作客，重逢此岁将除。
衡山道中遇雪四首·其三
作者：赵蕃
朝代：宋
体裁：六言诗

老树才能半白，远山已没全青。胜践颇思朋盍，独行定谁汝令。
衡山道中遇雪四首·其二
作者：赵蕃
朝代：宋
体裁：六言诗

骤落真成点缀，旋风已复模糊。莫拟丹青图画，且看造物工夫。
衡山道中遇雪四首·其二
作者：赵蕃
朝代：宋

骤落真成点缀，旋风已復模糊。
莫拟丹青图画，且看造物工夫。
衡山道中遇雪四首·其四
作者：赵蕃
朝代：宋
体裁：六言诗

急雪几欲塞路，奔流更逢绝杭。惨惨不堪龟折，踆踆况度羊肠。
衢州城外
作者：赵蕃
朝代：宋

才得新晴半日强，廉纖又复蔽朝光。
梅花黯黯春将暗，麦垅青青饵欲香。
野水数弯流以决，晚山几叠澹而长。
秋风红叶骑驴去，归日侵寻且载阳。
衢州城外
作者：赵蕃
朝代：宋

才得新晴半日强，廉纤又复蔽朝光。梅花黯黯春将暗，麦垄青青饵欲香。野水数弯流以决，晚山几叠澹而长。秋风红叶骑驴去，归日侵寻且载阳。
衢州城外
作者：赵蕃
朝代：宋

纔得新晴半日强，廉纤又復蔽朝光。
梅花黯黯春将暗，麦壠青青饵欲香。
野水数弯流以决，晚山几迭澹而长。
秋风红叶骑馿去，归日侵寻且载阳。
袁州北崇胜寺二首
作者：赵蕃
朝代：宋

病中曾觅扊扅炊，别后东西无自知。似说诸侯枉行卷，却从群彦赴明时。相如定辱君王问，郑老宁容尔汝期。几欲寄书愁不达，偶因閒暇一酬诗。故人贻我壁间诗，何处飘零负此期。蹭蹬我今惭薄宦，飞腾君合趁明时。虽然不用逢人说，老矣何庸觅世知。借问还家底为计，儿能樵木妇能炊。
袁州北崇胜寺二首·其一
作者：赵蕃
朝代：宋

病中曾觅扊扅炊，别后东西无自知。
似说诸侯枉行卷，却从羣彦赴明时。
相如定辱君王问，郑老宁容尔汝期。
几欲寄书愁不达，偶因閒暇一酬诗。
袁州北崇胜寺二首·其一
作者：赵蕃
朝代：宋

病中曾觅扊扅炊，别后东西无自知。似说诸侯枉行卷，却从群彦赴明时。相如定辱君王问，郑老宁容尔汝期。几欲寄书愁不达，偶因閒暇一酬诗。
袁州北崇胜寺二首·其二
作者：赵蕃
朝代：宋
体裁：七言律诗

故人贻我壁间诗，何处飘零负此期。蹭蹬我今惭薄宦，飞腾君合趁明时。虽然不用逢人说，老矣何庸觅世知。借问还家底为计，儿能樵木妇能炊。
西湖雪后
作者：赵蕃
朝代：宋
体裁：七言绝句

行到湖边却笋舆，眼中浑似画屏纡。梅花又作临风笑，亦有高人似旧无。
西湖雪后
作者：赵蕃
朝代：宋

行到湖边却筍舆，眼中浑似画屏纡。梅花又作临风笑，亦有高人似旧无。
西轩杂题三首
作者：赵蕃
朝代：宋

晓起看山谓得真，突然山外见嶙峋。须臾释屩浑无迹，绝倒山灵解戏人。早风蓬勃不能凉，独卧幽轩日日长。赖有图书慰岑寂，左抽右取略无妨。卧看修筠不见梢，所欣轩户绿阴交。蝉吟鸟语尽堪喜，不用先生自解嘲。
西轩杂题三首·其一
作者：赵蕃
朝代：宋
体裁：七言绝句

晓起看山谓得真，突然山外见嶙峋。须臾释屩浑无迹，绝倒山灵解戏人。
西轩杂题三首·其三
作者：赵蕃
朝代：宋
体裁：七言绝句

卧看修筠不见梢，所欣轩户绿阴交。蝉吟鸟语尽堪喜，不用先生自解嘲。
西轩杂题三首·其二
作者：赵蕃
朝代：宋

早风蓬勃不能凉，独卧幽轩日日长。赖有图书慰岑寂，左抽右取略无妨。
西轩杂题三首·其二
作者：赵蕃
朝代：宋

早风蓬勃不能凉，独卧幽轩日日长。
頼有图书慰岑寂，左抽右取畧无妨。
见卖梅花者作卖花行
作者：赵蕃
朝代：宋

来时才卖木犀花，卖到梅花未返家。作客悠悠有何好，定应诗兴在天涯。连日阴风作许寒，晚来妍暖似春阑。十分待放梅花否，留我数枝归到看。
见卖梅花者作卖花行·其一
作者：赵蕃
朝代：宋
体裁：七言绝句

来时才卖木犀花，卖到梅花未返家。作客悠悠有何好，定应诗兴在天涯。
见卖梅花者作卖花行·其一
作者：赵蕃
朝代：宋

来时纔卖木犀花，卖到梅花未返家。
作客悠悠有何好，定应诗兴在天涯。
见卖梅花者作卖花行·其二
作者：赵蕃
朝代：宋
体裁：七言绝句

连日阴风作许寒，晚来妍暖似春阑。十分待放梅花否，留我数枝归到看。
见月有怀
作者：赵蕃
朝代：宋

中秋不数日，明月未频看。向晚云无滓，初宵露未团。幽幽但庭内，渺渺属河干。地迥空无蔽，滩长静不湍。巴童挐小艇，渔父举长竿。墨本句中画，诗工珠在盘。莫亲谈矻矻，空复夜漫漫。客枕成疲卧，书窗记读残。
见月有怀
作者：赵蕃
朝代：宋

中秋不数日，明月未频看。
向晚云无滓，初宵露未团。
幽幽但庭内，渺渺属河干。
地迥空无蔽，滩长静不湍。
巴童挐小艇，渔父举长竿。
墨本句中画，诗工珠在盘。
莫亲谈矻矻，空復夜漫漫。
客枕成疲卧，书窗记读残。
见月有怀
作者：赵蕃
朝代：宋

中秋不数日，明月未频看。向晚去无滓，初宵露未团。幽幽但庭内，渺渺属河干。地迥空无蔽，滩长静不湍。巴童拿小艇，渔父举长竿。墨本句中画，诗工珠在盘。莫亲谈矻矻，空复夜漫漫。客枕成疲卧，书窗记读残。
见梁检法书怀八绝句于广文尉曹处次韵
作者：赵蕃
朝代：宋

傥欲昌身诗莫时，折腰也莫叹凄凉。上书假传非无例，慷慨相期入皂囊。
见梁检法书怀八绝句于广文尉曹处次韵
作者：赵蕃
朝代：宋

文力纵横昔未窥，每闻二子说襟期。来朝借得新诗卷，起我閒窗病酒时。醉眠攲侧似乘舠，飒飒溪风吹鬓毛。颇念乘流觅归路，兀然惊起遇滩高。修眉画就莫求工，自昔常闻妒入宫。不为无人芳自吐，也胜能白又能红。汉诏元从漏网宽，可将数罟作惊澜。幕中有此贤从事，我亦他时逭免冠。山行难得上天梯，舟泛还忧水路迷。忆我故栖何许在，玉为山下是冰溪。辞好曾闻喻色丝，那知妙处本天姿。若穷句法源流远，曾见梅山唱和诗。中圣流风久未寒，渺然何但酒肠宽。渠诗下笔如山峡，我思攀危上七盘。傥欲昌身诗莫昌，折腰也莫叹凄凉。上书假传非无例，慷慨相期入皂囊。
见梁检法书怀八绝句于广文尉曹处次韵·其一
作者：赵蕃
朝代：宋
体裁：七言绝句

文力纵横昔未窥，每闻二子说襟期。来朝借得新诗卷，起我閒窗病酒时。
见梁检法书怀八绝句于广文尉曹处次韵·其七
作者：赵蕃
朝代：宋
体裁：七言绝句

中圣流风久未寒，渺然何但酒肠宽。渠诗下笔如山峡，我思攀危上七盘。
见梁检法书怀八绝句于广文尉曹处次韵·其三
作者：赵蕃
朝代：宋

修眉画就莫求工，自昔常闻妒入宫。不为无人芳自吐，也胜能白又能红。
见梁检法书怀八绝句于广文尉曹处次韵·其三
作者：赵蕃
朝代：宋

修眉画就莫求工，自昔常闻妬入宫。
不为无人芳自吐，也胜能白又能红。
见梁检法书怀八绝句于广文尉曹处次韵·其二
作者：赵蕃
朝代：宋

醉眠攲侧似乘舠，飒飒溪风吹鬓毛。颇念乘流觅归路，兀然惊起遇滩高。
见梁检法书怀八绝句于广文尉曹处次韵·其二
作者：赵蕃
朝代：宋

醉眠欹侧似乘舠，飒飒溪风吹鬓毛。
颇念乘流觅归路，兀然惊起遇滩高。
见梁检法书怀八绝句于广文尉曹处次韵·其五
作者：赵蕃
朝代：宋
体裁：七言绝句

山行难得上天梯，舟泛还忧水路迷。忆我故栖何许在，玉为山下是冰溪。
见梁检法书怀八绝句于广文尉曹处次韵·其八
作者：赵蕃
朝代：宋

傥欲昌身诗莫昌，折腰也莫叹凄凉。上书假传非无例，慷慨相期入皂囊。
见梁检法书怀八绝句于广文尉曹处次韵·其八
作者：赵蕃
朝代：宋

傥欲昌身诗莫昌，折腰也莫嘆凄凉。
上书假传非无例，慷慨相期入皂囊。
见梁检法书怀八绝句于广文尉曹处次韵·其六
作者：赵蕃
朝代：宋
体裁：七言绝句

辞好曾闻喻色丝，那知妙处本天姿。若穷句法源流远，曾见梅山唱和诗。
见梁检法书怀八绝句于广文尉曹处次韵·其四
作者：赵蕃
朝代：宋
体裁：七言绝句

汉诏元从漏网宽，可将数罟作惊澜。幕中有此贤从事，我亦他时逭免冠。
见榴花寄周丈
作者：赵蕃
朝代：宋
体裁：七言律诗

安石榴花照眼明，去年四月在都城。曾于古锦窥书帖，更以香醪酌兕觥。照耀屡嗟红最盛，宠光今想绿增荣。定王旧国重看处，门第违离岁已更。
见紫荆有怀成父
作者：赵蕃
朝代：宋
体裁：七言绝句

一树幽花见紫荆，杜陵诗句属吾情。江东消息关河阔，况我平生寡弟兄。
见负梅趋都城者甚夥作卖花行
作者：赵蕃
朝代：宋
体裁：古风

昔人种田不种花，有花只数西湖家。祇今西湖属官去，卖花乃亦遍户户。种田年年水旱伤，种花岁岁天时禳。安得家家弃花只籴米，尘甑炊香胜旖旎。
见马奉先宁祖诗于伯言处题其后
作者：赵蕃
朝代：宋
体裁：七言绝句

闻说湘中马奉先，数诗初喜见流传。何处宜州勿多薄，金华曾识老诗仙。
见马奉先宁祖诗于伯言处题其后
作者：赵蕃
朝代：宋

闻说湘中马奉先，数诗初喜见流传。
何处家州勿多薄，金华曾识老诗仙。
观吴兴俞君新之作画于瑞竹俞君索诗漫兴四绝句
作者：赵蕃
朝代：宋

我无岩壑姿，空有山林想。看君落笔时，形滞心已往。平生苕霅舟，略计忘几历。诗里不能收，付君医画癖。作画与作诗，妙处元同科。苟无自得处，当复奈渠何。烦君索我诗，我诗老不支。因君为作气，竟亦不能奇。
观吴兴俞君新之作画于瑞竹俞君索诗漫兴四绝句·其一
作者：赵蕃
朝代：宋
体裁：五言绝句

我无岩壑姿，空有山林想。看君落笔时，形滞心已往。
观吴兴俞君新之作画于瑞竹俞君索诗漫兴四绝句·其三
作者：赵蕃
朝代：宋

作画与作诗，妙处元同科。苟无自得处，当复奈渠何。
观吴兴俞君新之作画于瑞竹俞君索诗漫兴四绝句·其三
作者：赵蕃
朝代：宋

作画与作诗，妙处元同科。
苟无自得处，当復奈渠何。
观吴兴俞君新之作画于瑞竹俞君索诗漫兴四绝句·其二
作者：赵蕃
朝代：宋

平生苕霅舟，略计忘几历。
诗裏不能收，付君医画癖。
观吴兴俞君新之作画于瑞竹俞君索诗漫兴四绝句·其二
作者：赵蕃
朝代：宋

平生苕霅舟，略计忘几历。诗里不能收，付君医画癖。
观吴兴俞君新之作画于瑞竹俞君索诗漫兴四绝句·其四
作者：赵蕃
朝代：宋
体裁：五言绝句

烦君索我诗，我诗老不支。因君为作气，竟亦不能奇。
观徐复州家书画七首
作者：赵蕃
朝代：宋

草衣旧识牡丹碑，字字腾拿更倔奇。我亦参军成潦倒，愧无笔力欠渠诗。苏公书法自颜行，犹谓蔡公居第一。我穷颇亦类贾胡，笔势翩翩疑可识。世人竞写襄阳字，政似云师太白诗。才匪若人宁躐等，自颠自醉祇成痴。旷怀谁不作山游，谁似柳州谈永州。何能乞我一片石，刻此数纸俱传流。万竹阴中屋数间，几回剥啄叩柴关。忽开短纸霜雪干，如对照人冰玉颜。误笔犹能作牸牛，信知书画本同流。不惟下笔苏仙似，更似斯人不可求。并竹作门亭得山，我来还值雪消残。江梅未有腊梅破，丈室不须香屈盘。
观徐复州家书画七首·其一
作者：赵蕃
朝代：宋

草衣旧识牡丹碑，字字腾拿更倔奇。我亦参军成潦倒，愧无笔力欠渠诗。
观徐復州家书画七首·其一
作者：赵蕃
朝代：宋

草衣旧识牡丹碑，字字腾拏更倔奇。
我亦参军成潦倒，愧无笔力欠渠诗。
观徐復州家书画七首·其七
作者：赵蕃
朝代：宋
体裁：古风

并竹作门亭得山，我来还值雪消残。江梅未有腊梅破，丈室不须香屈盘。
观徐復州家书画七首·其三
作者：赵蕃
朝代：宋
体裁：古风

世人竞写襄阳字，政似云师太白诗。才匪若人宁躐等，自颠自醉祇成痴。
观徐復州家书画七首·其二
作者：赵蕃
朝代：宋
体裁：古风

苏公书法自颜行，犹谓蔡公居第一。我穷颇亦类贾胡，笔势翩翩疑可识。
观徐復州家书画七首·其五
作者：赵蕃
朝代：宋
体裁：古风

万竹阴中屋数间，几回剥啄叩柴关。忽开短纸霜雪干，如对照人冰玉颜。
观徐復州家书画七首·其六
作者：赵蕃
朝代：宋
体裁：古风

误笔犹能作牸牛，信知书画本同流。不惟下笔苏仙似，更似斯人不可求。
观徐復州家书画七首·其四
作者：赵蕃
朝代：宋
体裁：古风

旷怀谁不作山游，谁似柳州谈永州。何能乞我一片石，刻此数纸俱传流。
观曾文清诗刻
作者：赵蕃
朝代：宋

我访茶山公已仙，向人惟有竹苍然。摩挲欲问当时事，竹不能言风为传。
观曾文清诗刻
作者：赵蕃
朝代：宋

我访茶山公已僊，向人惟有竹苍然。
摩挲欲问当时事，竹不能言风为传。
观王文之所藏荆公帖
作者：赵蕃
朝代：宋

余行江左路，曾涉蒋山椒。野逸思乘蹇，仪型想冠貂。帖窥藏五世，诗续咏前朝。永日欣无斁，巾攲膝屡摇。
观王文之所藏荆公帖
作者：赵蕃
朝代：宋

余行江左路，曾涉蒋山椒。野逸思乘蹇，仪型想冠貂。帖窥藏五世，诗续咏前朝。永日欣无斁，巾欹膝屡摇。
观田者有感而作
作者：赵蕃
朝代：宋

白水田田满，青秧处处高。雨滋无复旱，人喜不知劳。顾我方羁旅，徒能慕汝曹。丰年如可望，贱籴亦多遭。
观田者有感而作
作者：赵蕃
朝代：宋

白水田田满，青秧处处高。
雨滋无復旱，人喜不知劳。
顾我方羁旅，徒能慕汝曹。
丰年如可望，贱籴亦多遭。
观田者有感而作
作者：赵蕃
朝代：宋

白水田田满，青身处处高。
雨滋无复旱，人喜不知劳。
顾我方羇旅，徒能慕汝曹。
丰年如可望，贱籴亦多遭。
观祝少林所藏画三首 其三 李龙眠画
作者：赵蕃
朝代：宋
体裁：古风

吾祖曾为沙苑牧，有孙穷相合骑驴。朝来忽起驰驱兴，为见龙眠十马图。
观祝少林所藏画三首·其一
作者：赵蕃
朝代：宋
体裁：古风

萧寺相从三十日，知君有画未曾窥。烟云过眼还收去，恰似凭栏立久时。
观祝少林所藏画三首·其三
作者：赵蕃
朝代：宋

吾祖曾为沙苑牧，有孙穷相合骑馿。
朝来忽起驰驱兴，为见龙眠十马图。
观祝少林所藏画三首·其二
作者：赵蕃
朝代：宋
体裁：古风

沈牛二可归耕去，百尾言之无乃多。安得神仙张果老，为君叱起满池阿。
观祝少林所藏画三首·米元晖画
作者：赵蕃
朝代：宋

萧寺相从三十日，知君有画未曾窥。烟云过眼还收去，恰似凭栏立久时。沈牛二可归耕去，百尾言之无乃多。安得神仙张果老，为君叱起满池阿。吾祖曾为沙苑牧，有孙穷相合骑驴。朝来忽起驰驱兴，为见龙眠十马图。
观贾元放书迹寄其弟季承
作者：赵蕃
朝代：宋

古寺荒凉客寓居，闭门百事付乘除。
学知定力贫非病，诗见新功乐有余。
化鹤已空今已矣，骑鲸何处问何如。
追怀存没伤零落，底事秋来音讯疏。
观贾元放书迹寄其弟季承
作者：赵蕃
朝代：宋

古寺荒凉客寓居，闭门百事付乘除。学知定力贫非病，诗见新功乐有馀。化鹤已空今已矣，骑鲸何处问何如。追怀存没伤零落，底事秋来音讯疏。
观邢园梅偶成长句录呈上饶故人段元衡钧
作者：赵蕃
朝代：宋

今年未省赋梅诗，疾病侵陵道路疲。两日喜逢新霁后，数株还见欲开时。色香于汝宁能尽，心迹如余只自知。不是新来苦耽酒，舍渠何以尉支离。
观邢园梅偶成长句录呈上饶故人段元衡钧
作者：赵蕃
朝代：宋
体裁：七言律诗

今年未省赋梅诗，疾病侵陵道路疲。两日喜逢新霁后，数株还见欲开时。色香于汝宁能尽，心迹如余只自知。不是新来苦耽酒，舍渠何以慰支离。
觅应氏庵
作者：赵蕃
朝代：宋

只知嫌湫隘，何意落崎岖。
问路因居者，褰裳愧仆夫。
恸曾怜阮籍，泣岂效杨朱。
不费幽寻胜，宁思捷径趋。
觅应氏庵
作者：赵蕃
朝代：宋

祇知嫌湫隘，何意落崎岖。
问路因居者，褰裳媿仆夫。
恸曾怜阮籍，泣岂效杨朱。
不费幽寻胜，宁思捷径趋。
觅应氏庵
作者：赵蕃
朝代：宋

祇知嫌湫隘，何意落崎岖。问路因居者，褰裳愧仆夫。恸曾怜阮籍，泣岂效杨朱。不费幽寻胜，宁思捷径趋。
论诗寄硕父五首
作者：赵蕃
朝代：宋

诗人例多穷，我穷亦何因。频年走道路，一饥累其身。箪瓢岂非福，天理元自均。俯仰苟不愧，此心犹昔人。我诗元不佳，病后日益退。年来穷到骨，未可专诗罪。故人周与施，爱我不我费。岁晚短书稀，相望千里外。学诗如学道，先须养其气。植苗无它术，务在除荒秽。滔滔江汉流，源从滥觞至。要作千里行，无为半途滞。东莱老先生，曾作江西派。平生论活法，到底无窒碍。微言虽可想，恨不床下拜。欲收一日功，要出文字外。溧阳罕贤才，两沈好兄弟。读书不求功，其涯未可既。古人岂难到，顾我力行尔。兹道果何如，在此不在彼。
论诗寄硕父五首·其一
作者：赵蕃
朝代：宋

诗人例多穷，我穷亦何因。
频年走道路，一饥累其身。
箪瓢岂非福，天理元自均。
俯仰苟不媿，此心犹昔人。
论诗寄硕父五首·其一
作者：赵蕃
朝代：宋

诗人例多穷，我穷亦何因。频年走道路，一饥累其身。箪瓢岂非福，天理元自均。俯仰苟不愧，此心犹昔人。
论诗寄硕父五首·其三
作者：赵蕃
朝代：宋
体裁：古风

学诗如学道，先须养其气。植苗无它术，务在除荒秽。滔滔江汉流，源从滥觞至。要作千里行，无为半途滞。
论诗寄硕父五首·其二
作者：赵蕃
朝代：宋
体裁：古风

我诗元不佳，病后日益退。年来穷到骨，未可专诗罪。故人周与施，爱我不我费。岁晚短书稀，相望千里外。
论诗寄硕父五首·其五
作者：赵蕃
朝代：宋
体裁：古风

溧阳罕贤才，两沈好兄弟。读书不求功，其涯未可既。古人岂难到，顾我力行尔。兹道果何如，在此不在彼。
论诗寄硕父五首·其四
作者：赵蕃
朝代：宋
体裁：古风

东莱老先生，曾作江西派。平生论活法，到底无窒碍。微言虽可想，恨不床下拜。欲收一日功，要出文字外。
访孙子进子肃于黄堰
作者：赵蕃
朝代：宋
体裁：七言律诗

茅屋啼鸡日过中，小舟随问曲能通。遥遥黄堰忽重到，落落白头今一翁。别后每怀音问阔，见时还许笑言同。倡予和汝平生事，惆怅春风又起鸿。
访梅仙宅
作者：赵蕃
朝代：宋
体裁：古风

山林岂真遁，江海讵忘君。乘传既良已，变名诚有云。遗风故凛凛，异教莫纷纷。尚有十年臭，千年宁废薰。蓬藋暗成径，树林深拥门。人言旧宅是，乱绝古碑存。渺渺烟霞趣，萧萧风雨昏。何从觅遗蜕，但可赋招魂。
访梅仙宅
作者：赵蕃
朝代：宋

山林岂真遯，江海讵忘君。
乘传既良已，变名诚有云。
遗风故凛凛，异教莫纷纷。
尚有十年臭，千年宁废熏。
蓬藋暗成径，树林深拥门。
人言旧宅是，乱绝古碑存。
渺渺烟霞趣，萧萧风雨昏。
何从觅遗蜕，但可赋招魂。
访梅殊未有开意
作者：赵蕃
朝代：宋

不惮朝寒起杖藜，问梅随往到山蹊。枯根半死苔痕剥，细蕾深藏藤刺迷。倚市悬知无正态，入空还恐见深挤。幽居空谷端事愧，顾叹诗无老手题。
访梅殊未有开意
作者：赵蕃
朝代：宋
体裁：七言律诗

不惮朝寒起杖藜，问梅随往到山蹊。枯根半死苔痕剥，细蕾深藏藤刺迷。倚市悬知无正态，入空还恐见深挤。幽居空谷端可愧，顾叹诗无老手题。
访白鹤山祥云观
作者：赵蕃
朝代：宋

白鹤空鸣鹤，祥云只乱云。流传因长老，纪载未前闻。步屐欣逢胜，题诗愧不文。林园犹午雨，墟落遽斜曛。
访白鹤山祥云观
作者：赵蕃
朝代：宋
体裁：五言律诗

白鹤空鸣鹤，祥云祇乱云。流传因长老，纪载未前闻。步屐欣逢胜，题诗愧不文。林园犹午雨，墟落遽斜曛。
访韦丈叔能于严州西溪门外
作者：赵蕃
朝代：宋
体裁：七言律诗

春王正月附人书，踵报祠官赋遂初。到处频成询所寓，忽能为说已谋居。苏州旧日诗无敌，严濑从来画不如。东馆轻舟虽若驶，可辞蹑履到阶除。
诗一首
作者：赵蕃
朝代：宋
体裁：七言绝句

学语浑似学参禅，要保心传与耳传。秋菊春兰宁易地，清风明月本同天。
诸公皆和诗再用韵併属湛挺之七首·其二
作者：赵蕃
朝代：宋

戢戢一天翮，纷纷凡马羣。
回头异生死，对面或公君。
渐欲熏莸等，反嫌黑白分。
居然撄众怒，政尔怯孤军。
诸公皆和诗再用韵併属湛挺之七首·其六
作者：赵蕃
朝代：宋

投老知何地，此生休问天。
未须悲坎轲，聊復寄蹁跹。
但觉官如缚，浑忘诗似禅。
不堪儿子诵，敢望故人传。
诸公皆和诗再用韵并属湛挺之七首
作者：赵蕃
朝代：宋

谊也期淹速，渊乎任去留。服来占夏首，归去及春头。岂必忧怀累，当从乐处求。控揣终异物，窈窕一孤舟。戢戢一天翮，纷纷凡马群。回头异生死，对面或公君。渐欲薰莸等，反嫌黑白分。居然撄众怒，政尔怯孤军。翰墨平生友，江山数面亲。诵骚悲楚国，访古失秦民。丘壑岂无趣，尘埃空此身。风行思数数，粮食厌频频。吴楚他乡外，沅湘久客间。已知身若赘，讵惜鬓成斑。酒债贫常有，诗坛老倦攀。穷猿难择木，怨鹤望还山。和我閒中句，俱来作者人。步吟才勃窣，耸咏忽嶙峋。浪说能声喜，端虞试问巡。天资固有分，野性杂难驯。投老知何地，此生休问天。未须悲坎轲，聊复寄蹁跹。但觉官如缚，浑忘诗似禅。不堪儿子诵，敢望故人传。旧作游梁倦，今成去鲁迟。跳珠先集霰，冻雨乱棼丝。萧瑟夜来酒，悲凉别后诗。洞庭归雁蚤，枉寄莫迟为。
诸公皆和诗再用韵并属湛挺之七首·其一
作者：赵蕃
朝代：宋
体裁：五言律诗

谊也期淹速，渊乎任去留。服来占夏首，归去及春头。岂必忧怀累，当从乐处求。控揣终异物，窈窕一孤舟。
诸公皆和诗再用韵并属湛挺之七首·其七
作者：赵蕃
朝代：宋
体裁：五言律诗

旧作游梁倦，今成去鲁迟。跳珠先集霰，冻雨乱棼丝。萧瑟夜来酒，悲凉别后诗。洞庭归雁蚤，枉寄莫迟为。
诸公皆和诗再用韵并属湛挺之七首·其三
作者：赵蕃
朝代：宋
体裁：五言律诗

翰墨平生友，江山数面亲。诵骚悲楚国，访古失秦民。丘壑岂无趣，尘埃空此身。风行思数数，粮食厌频频。
诸公皆和诗再用韵并属湛挺之七首·其二
作者：赵蕃
朝代：宋

戢戢一天翮，纷纷凡马群。回头异生死，对面或公君。渐欲薰莸等，反嫌黑白分。居然撄众怒，政尔怯孤军。
诸公皆和诗再用韵并属湛挺之七首·其五
作者：赵蕃
朝代：宋
体裁：五言律诗

和我閒中句，俱来作者人。步吟才勃窣，耸咏忽嶙峋。浪说能声喜，端虞试问巡。天资固有分，野性杂难驯。
诸公皆和诗再用韵并属湛挺之七首·其六
作者：赵蕃
朝代：宋

投老知何地，此生休问天。未须悲坎轲，聊复寄蹁跹。但觉官如缚，浑忘诗似禅。不堪儿子诵，敢望故人传。
诸公皆和诗再用韵并属湛挺之七首·其四
作者：赵蕃
朝代：宋
体裁：五言律诗

吴楚他乡外，沅湘久客间。已知身若赘，讵惜鬓成斑。酒债贫常有，诗坛老倦攀。穷猿难择木，怨鹤望还山。
诸公皆和诗再用韵并属湛挺之七首既别晦庵复成二诗呈之近欲同游善权不果临行录其湖北道中诗一轴·其一
作者：赵蕃
朝代：宋
体裁：五言律诗

既返山前棹，还斟枕上杯。雪飞如唤住，雁叫苦催回。金濑半篙绿，石亭千树梅。竟孤陪李郭，亦愧匪邹枚。
读东坡和陶诗
作者：赵蕃
朝代：宋

食已无余事，坡诗信手繙。
飘零落蛮蜑，收拾重玙璠。
未易穷关键，才能味语言。
向来陶谢并，今日要重论。
读东坡和陶诗
作者：赵蕃
朝代：宋

食已无余事，坡诗信手翻。
飘零落蛮蜑，收拾重玙璠。
未易穷关键，纔能味语言。
向来陶谢并，今日要重论。
读东坡和陶诗
作者：赵蕃
朝代：宋

食已无馀事，坡诗信手翻。飘零落蛮蜑，收拾重玙璠。未易穷关键，才能味语言。向来陶谢并，今日要重论。
读东湖集二首
作者：赵蕃
朝代：宋

世竞江西派，人吟老杜诗。五言真有律，徐稚是吾师。不但时相似，还能猛出奇。平生误学处，深恐不能医。赖尔破孤闷，读之惟恐残。行间虽旧熟，句外得新看。已后平生学，悬知欲到难。堂堂宁复有，凛凛故疑寒。
读东湖集二首·其一
作者：赵蕃
朝代：宋
体裁：五言律诗

世竞江西派，人吟老杜诗。五言真有律，徐稚是吾师。不但时相似，还能猛出奇。平生误学处，深恐不能医。
读东湖集二首·其一
作者：赵蕃
朝代：宋

世竞江西派，人吟老杜诗。
五言真有律，徐穉是吾师。
不但时相似，还能猛出奇。
平生误学处，深恐不能医。
读东湖集二首·其二
作者：赵蕃
朝代：宋

赖尔破孤闷，读之惟恐残。行间虽旧熟，句外得新看。已后平生学，悬知欲到难。堂堂宁复有，凛凛故疑寒。
读东湖集二首·其二
作者：赵蕃
朝代：宋

頼尔破孤闷，读之惟恐残。
行间虽旧熟，句外得新看。
已后平生学，悬知欲到难。
堂堂宁復有，凛凛故疑寒。
读东湖集二首成父弟作书室于前山举予旧名堂曰青毡以榜之其旁一窗政直瑞峰取曾大父留题之句榜曰霞牖赋诗二首·其一
作者：赵蕃
朝代：宋
体裁：五言律诗

土断既已久，北人谁复论。莫嗟前辈远，尚有束书存。未免文科事，犹须素业尊。怅余今白首，宁复振吾门。
读二传作
作者：赵蕃
朝代：宋

长卿召问自拘监，子云待诏因王音。得官甚薄不捄辱，作赋可怜空苦心。
读二传作
作者：赵蕃
朝代：宋

长卿召问自拘监，子云待诏因王音。得官甚薄不救辱，作赋可怜空苦心。
读介庵集题其上
作者：赵蕃
朝代：宋
体裁：七言绝句

风前旧揖青绮帔，老去今披古锦囊。千古未忘图像拜，也知风骨类文章。
读公择箧中徐季益孙子进昆仲诗有怀其人因以题赠四首
作者：赵蕃
朝代：宋

几年禅月閟灵栖，石磴崩摧仅可梯。谁遣诗人来借住，自应无饭只羹藜。怪渠诗律自江西，曾把文章谒紫微。今日凄凉亦何甚，异方流转未能归。囊有清诗无一钱，夜窗翻倒谩妨眠。荆溪溪上长回首，不见音书已二年。我贫犹说在有贫，羁旅如君更感人。强道诗工能泣鬼，未如钱夥可通神。
读公择箧中徐季益孙子进昆仲诗有怀其人因以题赠四首·其三
作者：赵蕃
朝代：宋
体裁：七言绝句

囊有清诗无一钱，夜窗翻倒谩妨眠。荆溪溪上长回首，不见音书已二年。